cyanic-selkie/wikianc huggingface dataset:
ಹ್ಯಾನ್ಸಿ ಕ್ರೋನಿಯೆ
ಖಾಯಂ ನಾಯಕನಾಗಿ
ಮಂಡೆಲಾ ಟ್ರೋಫಿಗಾಗಿ ಪಾಕಿಸ್ತಾನ, ಶ್ರೀಲಂಕಾಗಳು ಭಾಗವಹಿಸಿದ ಎರಡನೇ ಟೆಸ್ಟ್‌ ಪಂದ್ಯದಲ್ಲಿ ಭಾಗವಹಿಸುವ ಪೂರ್ವದಲ್ಲಿ ದಕ್ಷಿಣ ಆಫ್ರಿಕಾವು ಜೊಹಾನ್ಸ್‌ಬರ್ಗ್‌‌ನಲ್ಲಿ ನಡೆದ ಪ್ರಥಮ ಟೆಸ್ಟ್‌ ಪಂದ್ಯದಲ್ಲಿ ಸೋಲನ್ನನುಭವಿಸಿತು. ನಂತರ ಆರು ಪಂದ್ಯಗಳ ಶ್ರೇಣಿಯಾದ ರಾಬಿನ್‌ ಸುತ್ತಿನಲ್ಲಿ ನ್ಯೂಜಿಲ್ಯಾಂಡ್‌ ಗೆಲುವಿನಿಂದ ವಂಚಿತವಾಯಿತು ಮತ್ತು ಅಂತಿಮ ಪಂದ್ಯದಲ್ಲಿ ಪಾಕಿಸ್ತಾನವನ್ನು ಸೋಲಿಸಿ ಗೆಲುವನ್ನು ಸಾಧಿಸಿತು. ಈ ಬದಲಾವಣೆಯು ದಕ್ಷಿಣ ಆಫ್ರಿಕಾದ ಡರ್ಬನ್‌ ಮತ್ತು ಕೇಫ್‌ ಟೌನ್‌ನಲ್ಲಿನ ಗೆಲುವಿಗೆ ಕಾರಣವಾಯಿತು ಮತ್ತು ಅಲ್ಲಿ ಕ್ರೋನಿಯೆ ತನ್ನ ನಾಲ್ಕನೇ ಟೆಸ್ಟ್‌ ಶತಕವನ್ನು ಪೂರ್ಣಗೊಳಿಸಿದರು. ಡಬ್ಲೂ.ಜಿ.ಗ್ರೇಸ್‌ ಇವರ ನಂತರ ಒಂದು ವಿಕೆಟ್‌ನ ನಂತರ ಆಟದ ಕಣಕ್ಕೆ ಬಂದು ಮೂರು ಪಂದ್ಯಗಳನ್ನು ಸತತವಾಗಿ ಗೆಲ್ಲಿಸಿದ ನಾಯಕರಲ್ಲಿ ಪ್ರಥಮರಾದರು.
೧೯೯೫ರ ಪ್ರಾರಂಭದಲ್ಲಿ ದಕ್ಷಿಣ ಆಫ್ರಿಕಾವು ಪಾಕಿಸ್ತಾನ ಮತ್ತು ನ್ಯೂಜಿಲ್ಯಾಂಡ್‌ ವಿರುದ್ಧ ನಡೆದ ತಲಾ ಒಂದೊಂದು ಟೆಸ್ಟ್‌ ಪಂದ್ಯಗಳಲ್ಲಿ ಎರಡರಲ್ಲೂ ಜಯವನ್ನು ದಾಖಲಿಸಿತು. ಔಕ್‌ಲ್ಯಾಂಡ್‌ನಲ್ಲಿ ಕಿವಿಸ್‌ ರನ್ನು ಆಟದಿಂದ ಹೊರಹಾಲು ಒಂದು ದಿನ ಮೊದಲಷ್ಟೇ ಕ್ರೋನಿಯೆರವರು ಶತಕವನ್ನು ಬಾರಿಸಿದರು.
ಅಕ್ಟೋಬರ್‌, ೧೯೯೫ರಲ್ಲಿ ಜಿಂಬಾಬ್ವೆ ನಡುವೆ ನಡೆದ ಟೆಸ್ಟ್‌ ಪಂದ್ಯವೊಂದರಲ್ಲಿ ಜಯವನ್ನು ಸಾಧಿಸಿತು. ಕ್ರೋನಿಯೆ ಎರಡನೇ ಅವಧಿಯಲ್ಲಿ ಔಟ್‌ ಆಗದೆ ೫೪ ಓಟಗಳನ್ನು ಗಳಿಸಿ ದಕ್ಷಿಣ ಆಫ್ರಿಕಾವು ಏಳು ವಿಕೆಟ್‌ಗಳ ಜಯವನ್ನು ಗಳಿಸಲು ತಂಡವನ್ನು ಮುನ್ನಡೆಸಿದರು. ಅದರ ನಂತರ ಕ್ರಮವಾಗಿ ನಡೆದ ಎರಡು, ಒಂದು ದಿನದ ಪಂದ್ಯಗಳಲ್ಲಿ ಐದು ವಿಕೆಟ್‌ಗಳನ್ನು ಪಡೆದು ದಕ್ಷಿಣ ಆಫ್ರಿಕಾವು ಅತ್ಯಂತ ಸುಲಭದಲ್ಲಿ ಎರಡೂ ಪಂದ್ಯಗಳಲ್ಲಿ ಜಯವನ್ನು ಸಾಧಿಸಲು ಕಾರಣವಾದರು. ನಂತರ ದಕ್ಷಿಣ ಆಫ್ರಿಕಾವು ಇಂಗ್ಲೆಂಡ್‌ ವಿರುದ್ಧ ನಡೆದ ಐದು ಟೆಸ್ಟ್‌ ಸರಣಿಗಳಲ್ಲಿ ಕ್ರೋನಿಯೆರವರು ೧೧೩ ಓಟಗಳನ್ನು ೧೮.೮೩ ಸರಾಸರಿಯೊಂದಿಗೆ ಗಳಿಸುವುದರೊಂದಿಗೆ ೧-೦ಯಿಂದ ಜಯವನ್ನು ಸಾಧಿಸಿತು. ನಂತರ ನಡೆದ ಒಂದು ದಿನದ ಪಂದ್ಯಗಳ ಸರಣಿಯಲ್ಲಿ ಅವರು ಅತ್ಯಂತ ಹೆಚ್ಚು ಓಟಗಳನ್ನು ಗಳಿಸಿದರು ಮತ್ತು ಇದರಿಂದಾಗಿ ದಕ್ಷಿಣ ಆಫ್ರಿಕಾವು ೬-೧ರಿಂದ ಜಯ ಸಾಧಿಸಿತು.
೧೯೯೬ರಲ್ಲಿ ನಡೆದ ವಲ್ಡ್‌ಕಪ್‌ನಲ್ಲಿ ಅವರು ನ್ಯೂಜಿಲ್ಯಾಂಡ್‌ ಮತ್ತು ಪಾಕಿಸ್ತಾನದ ವಿರುದ್ಧ ಅನುಕ್ರಮವಾಗಿ ೭೮ ಮತ್ತು ಔಟ್‌ ಆಗದೇ ೪೫ ಓಟಗಳನ್ನು ಗಳಿಸಿದರು ಮತ್ತು ದಕ್ಷಿಣ ಆಫ್ರಿಕಾವು ಅವರ ತಂಡಗಳಲ್ಲಿ ಜಯಶಾಲಿಯಾದ ತಂಡವಾಗಿ ಮುನ್ನಡೆಯಿತಾದರೂ ಕ್ವಾರ್ಟರ್‌ ಫೈನಲ್‌ನಲ್ಲಿ ವೆಸ್ಟ್‌ಇಂಡಿಸ್‌ ವಿರುದ್ಧ ನಡೆದ ಪಂದ್ಯದಲ್ಲಿ ಬ್ರಿಯಾನ್‌ ಲಾರಾ ಅವರು ಹೊಡೆದ ಶತಕದೊಂದಿಗೆ ದಕ್ಷಿಣ ಆಫ್ರಿಕಾವು ಸತತವಾಗಿ ಗಳಿಸಿದ ಹತ್ತು ಜಯಗಳು ಮಣ್ಣುಪಾಲಾಗಿ ದಕ್ಷಿಣ ಆಫ್ರಿಕಾದ ಕನಸು ನುಚ್ಚುನೂರಾಯಿತು.
೧೯೯೬-೯೭ರಲ್ಲಿ ಒಂದರ ಹಿಂದೊಂದರಂತೆ ಭಾರತದ ವಿರುದ್ಧ ಸರಣಿಗಳು ನಡೆದವು. ಮೊದಲ ಸರಣಿಯಲ್ಲಿ ದಕ್ಷಿಣ ಆಫ್ರಿಕಾವು  ೨-೧ರಿಂದ ಸೋಲನ್ನನುಭವಿಸಿತು. ದಕ್ಷಿಣ ಆಫ್ರಿಕಾದಲ್ಲಿ ನಡೆದ ಸರಣಿಯಲ್ಲಿ ೨-೦ರಿಂದ ಜಯವನ್ನು ಸಾಧಿಸಿತು. ಆರು ಟೆಸ್ಟ್‌ಗಳನ್ನು ಓಟ್ಟು ಸೇರಿಸಿದರೆ ಕ್ರೋನಿಯೆ ಸರಾಸರಿ ಐವತ್ತು ಓಟಗಳನ್ನು ಗಳಿಸಿದ್ದರು. ನಂತರ ನಡೆದ ಆಸ್ಟ್ರೇಲಿಯಾ ನಡುವಿನ ಪಂದ್ಯದಲ್ಲಿಯೂ ಸಹ ಕ್ರೋನಿಯೆ ಉತ್ತಮ ಬ್ಯಾಟಿಂಗ್‌ ಪ್ರದರ್ಶನ ನಿಡಿದರು ಮತ್ತು ಟೆಸ್ಟ್‌ ಮತ್ತು ಒಂದು ದಿನದ ಅಂತರಾಷ್ಟ್ರೀಯ ಪಂದ್ಯಗಳೆರಡರಲ್ಲೂ ಸೋತರೂ ಸಹ ಕ್ರೋನಿಯೆರವರು ಸರಾಸರಿ ಐವತ್ತು ಓಟಗಳ ಸರಾಸರಿಯನ್ನು ಕಾಯ್ದುಕೊಂಡರು.
೧೯೯೭-೯೮ನೇ ಸಾಲನ್ನು ಕ್ರೋನಿಯೆರವರು ಪಾಕಿಸ್ತಾನದ ವಿರುದ್ಧ ಮೊದಲ ಜಯವನ್ನು ದಾಖಲಿಸುವುದರೊಂದಿಗೆ ದಕ್ಷಿಣ ಆಫ್ರಿಕಾದ ನಾಯಕರಾಗಿ ಪ್ರಾರಂಭಿಸಿದರು. ಇದರಲ್ಲೂ ಅವರು ಉತ್ತಮ ಬ್ಯಾಟಿಂಗ್‌ ಪ್ರದರ್ಶನವನ್ನು ಮುಂದುವರಿಸಿದರು ಮತ್ತು ಪಾಕಿಸ್ತಾನದ ವಿರುದ್ಧ ಇಂಜಿಮಾಮ್‌ ಉಲ್‌ ಹಕ್‌ ಅವರ ಮತ್ತು ಮೊಹಿನ್‌ ಖಾನ್‌ ಇವರ ವಿಕೆಟ್‌ನನ್ನು ಮೂರನೇ ಟೆಸ್ಟ್‌ ಪಂದ್ಯದಲ್ಲಿ ಗಳಿಸುವುದರೊಂದಿಗೆ ಅತ್ಯಮೂಲ್ಯವಾದ ಕಾಣಿಕೆಯನ್ನೇ ನೀಡಿದರು.
ಉತ್ತಮ ಫಾರ್ಮ್
ಟೆಸ್ಟ್‌ ಪಂದ್ಯದಲ್ಲಿ ಕ್ರೋನಿಯೆರವರು ೭೦ ಓಟಗಳನ್ನು ಗಳಿಸಿದರು ಮತ್ತು ಈ ಪಂದ್ಯವನ್ನು ದಕ್ಷಿಣ ಆಫ್ರಿಕಾವು ತನ್ನದಾಗಿಸಿಕೊಂಡಿತು.ಎರಡನೇ ಟೆಸ್ಟ್‌ನಲ್ಲಿ ಅವರು ೮೮ ಓಟಗಳನ್ನು ಗಳಿಸಲು ೩೩೫ನಿಮಿಷಗಳನ್ನು ತೆಗೆದುಕೊಂಡರು. ಆದಾಗ್ಯೂ ಈ ಪಂದ್ಯವನ್ನು ದಕ್ಷಿಣ ಆಫ್ರಿಕಾದವರು ಒಂದು ಇನ್ನಿಂಗ್ಸ್‌ನಿಂದ ಸೋಲನ್ನನುಭವಿಸಿದರು. ಮೂರನೇ ಟೆಸ್ಟ್‌ ಪಂದ್ಯದಲ್ಲಿ ಅವರು ೫೧೭ ಓಟಗಳನ್ನು ಕಲೆಹಾಕಿದರಾದರೂ ಮಾರ್ಕ್‌ ಟೇಲರ್‌ ೧೬೯ ಓಟಗಳನ್ನು ಗಳಿಸಿ ತಂಡವನ್ನು ಮುನ್ನಡೆಸಿದರು, ಆಸ್ಟ್ರೇಲಿಯಾವು ಪಂದ್ಯವನ್ನು ರಕ್ಷಿಸಿಕೊಳ್ಳಲು ೧೦೯ಓವರ್‌ಗಳನ್ನು ಆಡುವುದು ಅವಶ್ಯಕವಾಗಿತ್ತು. ಮಾರ್ಕ್‌ ವಾ ೪೦೪ ನಿಮಿಷಗಳಷ್ಟು ಸಮಯ ಬ್ಯಾಟಿಂಗ್‌ ಮಾಡಿದರು. ಇದರ ಮಧ್ಯೆಯೇ ವಾ ಅವರ ವಿಕೆಟ್‌ನ ಮೇಲಿರುವ ಕಡ್ಡಿಯು ಕೆಳಗೆ ಬಿದ್ದರೂ ಕೂಡ ಔಟ್‌ ನೀಡಲಿಲ್ಲವೆಂಬ ವಿವಾದವು ಉಂಟಾಯಿತು (ಕಾನೂನಿನ ೩೫ನೇ ಕಾಯ್ದೆಯ ಪ್ರಕಾರ ಅವರು ತಮ್ಮ ಹೊಡೆತವನ್ನು ಈಗಾಗಲೇ ಮುಗಿಸಿದ್ದರಿಂದ ಅದನ್ನು ಔಟ್‌ ಅಲ್ಲವೆಂದು ನೀಡಲಾಯಿತು). ಮತ್ತು ದಕ್ಷಿಣ ಆಫ್ರಿಕಾವು ಮೂರು ವಿಕೆಟ್‌ಗಳ ಸೋಲನ್ನನುಭವಿಸಿತು. ಕ್ರೊನಿಯೇ ಆಟದ ನಂತರ ಅಂಪಾಯರ್‌ ಕೋಣೆಯ ಬಾಗಿಲಿನಲ್ಲಿ ವಿಕೆಟ್‌ಗಳನ್ನು ಹಿಡಿದು ದಾಳಿ ಮಾಡಲು ಮುಂದಾದನಾದರೂ ಅದೃಷ್ಟವಷಾತ್‌ ಆಟದ ಪಂದ್ಯದಿಂದ ನಿಷೇಧಕ್ಕೊಳಗಾಗುವುದನ್ನು ತಪ್ಪಿಸಿಕೊಂಡರು.
ಪಾಕಿಸ್ತಾನದ ವಿರುದ್ಧ ನಡೆದ ಪ್ರಥಮ ಟೆಸ್ಟ್‌ನ್ನು ಕ್ರೊನಿಯೇಯವರು ತನ್ನ ಮೊಣಕಾಲು ಗಾಯದ ಕಾರಣದಿಂದಾಗಿ ತಪ್ಪಿಸಿಕೊಂಡರು. ಎರಡನೇ ಟೆಸ್ಟ್‌ನ್ನು ಸೋತರಾದರೂ ಪೋರ್ಟ್‌ ಎಲಿಜಬೆತ್‌ನಲ್ಲಿ ನಡೆದ ಪಂದ್ಯದಲ್ಲಿ ಅತ್ಯಂತ ಹೆಚ್ಚು ಅಂದರೆ ೮೫ಓಟಗಳನ್ನು ಗಳಿಸಿ ಮೂರು ಪಂದ್ಯಗಳ ಸರಣಿಯನ್ನು ೧-೧ರಿಂದ ಸರಿ ಮಾಡಿಕೊಳ್ಳಲು ಕಾರಣರಾದರು. ಈ ಅವಧಿಯಲ್ಲಿ ಎರಡು ಟೆಸ್ಟ್‌ ಪಂದ್ಯಗಳನ್ನು ಶ್ರೀಲಂಕಾ ವಿರುದ್ಧ ಆಡುವಷ್ಟು ಸಮಯವನ್ನು ಹೊಂದಿದ್ದರು. ಮೊದಲ ಪಂದ್ಯದಲ್ಲಿ ಕ್ರೊನಿಯೇ ೪೯ ಓಟಗಳನ್ನು ಗಳಿಸುವುದರೊಂದಿಗೆ ಜಯವನ್ನು ಸಾಧಿಸಿದರು ಮತ್ತು ಎರಡನೇ ಪಂದ್ಯದಲ್ಲಿ  ೭೪ ಓಟಗಳನ್ನು ಗಳಿಸಿ ೩/೧೪ವಿಕೆಟ್‌ಗಳನ್ನು ಪಡೆದರು. ಇದೊಂದು ಅವರ ಉತ್ತಮ ಬೌಲಿಂಗ್‌ ಪ್ರದರ್ಶನವಾಗಿತ್ತು ಮತ್ತು ಈ ಪಂದ್ಯದಲ್ಲಿ ಅವರು ೮೨ ಓಟಗಳನ್ನು ಕೇವಲ ೬೩ಓಟಗಳಲ್ಲಿ ಗಳಿಸಿದರು. ಇದರಲ್ಲಿ ಇವರು ಗಳಿಸಿದ ಐವತ್ತು ಒಟಗಳು ಮುತ್ತಯ್ಯ ಮುರಳಿಧರನ್‌ನ ಮೂರು ಅನುಕ್ರಮ ಎಸೆತಗಳಿಗೆ ಸಿಕ್ಸ್‌ ಹೊಡೆಯುವುದೊಂದಿಗೆ ಬಂದವುಗಳಾಗಿದ್ದವು. ಮತ್ತು ಇದನ್ನು ಅವರು ಕೇವಲ ೩೧ಎಸೆತಗಳಲ್ಲಿ ಸಾಧಿಸಿದ್ದರು. ಇದು ಕಪಿಲ್‌ದೇವ್‌ ಅವರ ನಂತರ ವೇಗವಾಗಿ ಬ್ಯಾಟಿಂಗ್‌ ಆಡಿದ ಆಟಗಾರನೆಂದು ಹೆಸರು ಪಡೆದರು. ತ್ರಿಕೋನ ಸರಣಿ ಟೆಸ್ಟ್‌ನಲ್ಲಿ ದಕ್ಷಿಣ ಆಫ್ರಿಕಾವು ಜಯವನ್ನು ಗಳಿಸಿತು ಮತ್ತು ಇದರಲ್ಲಿ ಅವರು ಪೂರ್ವ ಲಂಡನ್‌ ವಿರುದ್ಧ ಒಂದು ಅರ್ಧ ಶತಕವನ್ನು ಹೊಡೆದರು ಮತ್ತು ೧೦ ಓವರ್‌ಗಳಲ್ಲಿ ೨ವಿಕೆಟ್‌ಗಳನ್ನು ಪಡೆದು ೧೭ಓಟಗಳನ್ನು ನೀಡಿದರು.
೧೯೯೮ರಲ್ಲಿನ ಇಂಗ್ಲೆಂಡ್‌ ವಿರುದ್ಧದ ಸರಣಿಯಲ್ಲಿ ಕ್ರೊನಿಯೆಯವರು ಅನುಕ್ರಮವಾಗಿ ಐದು ಅರ್ಧ ಶತಕಗಳನ್ನು ಬಾರಿಸಿದರು. ಇದಕ್ಕಿಂತ ಮೊದಲು ಅವರು ಅವರ ವಿರುದ್ಧ ಒಂಬತ್ತು ಟೆಸ್ಟ್‌ ಪಂದ್ಯಗಳಲ್ಲಿ ಸೋಲನ್ನನುಭವಿಸಿದ್ದರು. ಟ್ರೆಂಟ್‌ ಬ್ರಿಡ್ಜ್‌ನಲ್ಲಿ ನಡೆದ ಹದಿನೈದನೇ  ಟೆಸ್ಟ್‌ ಪಂದ್ಯದಲ್ಲಿ ಅವರು ೧೨೬ ಓಟಗಳನ್ನು ಗಳಿಸಿದರು, ಇದು ಅವರ ಆರನೇ ಮತ್ತು ಕೊನೆಯ ಟೆಸ್ಟ್‌ ಶತಕವಾಗಿದೆ ಮತ್ತು ೨೯ ಪಂದ್ಯಗಳಲ್ಲಿನ ಪ್ರಥಮ ಪಂದ್ಯವಾಗಿತ್ತು. ಇವರ ಎರಡನೇ ಇನ್ನಿಂಗ್ಸ್‌ನಲ್ಲಿ ೬೭ ಓಟಗಳನ್ನು ಗಳಿಸುವುದರೊಂದಿಗೆ ೩,೦೦೦ ಓಟಗಳನ್ನು ಸಾಧಿಸಿದರು ಮತ್ತು ಈ ಸಾಧನೆಯನ್ನು ಮಾಡಿದ ದಕ್ಷಿಣ ಆಫ್ರಿಕನ್ನರಲ್ಲಿ ಎರಡನೆಯವರಾದರು. ಆದರೆ ಇದರಲ್ಲಿ ಇಂಗ್ಲೆಂಡ್‌ ಟೆಸ್ಟ್‌ ಪಂದ್ಯದಲ್ಲಿ ಮತ್ತು ಹೆಡಿಂಗ್‌ಲೇಯಲ್ಲಿ ನಡೆದದ್ದನ್ನು ಜಯವನ್ನು ಗಳಿಸಿತು. ಮತ್ತು ಸರಣಿಯನ್ನು ೨-೧ರಿಂದ ಜಯವನ್ನು ಗಳಿಸಿತು. ಕ್ರೊನಿಯೇಯವರು ೪೦೧ ಓಟಗಳನ್ನು ಗಳಿಸಿ ೬೬.೮೩ಸರಾಸರಿಯೊಂದಿಗೆ ಪಂದ್ಯವನ್ನು ಮುಗಿಸಿದರು.
ಶರಣಾಗತಿ, ಟೈ ಮತ್ತು ದಂಡ
೧೯೯೮-೯೯ರಲ್ಲಿ ನಡೆದ ವೆಸ್ಟ್‌ಇಂಡಿಸ್‌ ವಿರುದ್ಧದ ಪಂದ್ಯದಲ್ಲಿ ಕ್ರೊನಿಯೇಯವರು ದಕ್ಷಿಣ ಆಫ್ರಿಕಾವನ್ನು ನಾಯಕರಾಗಿ ಮುಂದುವರೆಸಿದರು ಮತ್ತು ಇದರಲ್ಲಿ ಸಂಪೂರ್ಣವಾಗಿ ಐದೂ ಪಂದ್ಯಗಳಲ್ಲಿ ಸೋತು ಹೋದರು. ಇವರ ವೆಸ್ಟ್‌ ಇಂಡಿಸ್‌ ವಿರುದ್ಧದ ಉತ್ತಮ ಬ್ಯಾಟಿಂಗ್‌ ಪ್ರದರ್ಶನವು ಸೌಹಾರ್ದಯುತ ಆಟದಲ್ಲಿ ಮೂಡಿಬಂದಿತು.ಇದರಲ್ಲಿ ಅವರು ಔಟಾಗದೇ ೧೫೮ ಓಟಗಳನ್ನು ಗಳಿಸಿದರು.ಮತ್ತು ೪೩೮ ಓಟಗಳನ್ನು ಬೆಂಬತ್ತಿ ಮೊದಲ ಪಂದ್ಯದಲ್ಲಿ  ೨೪೯ಓಟಗಳ ಮುನ್ನಡೆಯನ್ನು ಸಾಧಿಸಿದರು. ನಂತರ ನಡೆದ ಒಂದು ಅಂತರಾಷ್ಟೀಯ ಪಂದ್ಯದಲ್ಲಿ ಇವರು ದಕ್ಷಿಣ ಆಫ್ರಿಕಾದ ಅತೀ ಹೆಚ್ಚು ಓಟಗಳನ್ನು ಗಳಿಸಿದವರಾದರು ಮತ್ತು ೧೧ ವಿಕೆಟ್‌ಗಳನ್ನು ಪಡೆದು ೧೪.೭೨ ಸರಾಸರಿಯನ್ನು ಸಾಧಿಸಿದರು ಮತ್ತು ದಕ್ಷಿಣ ಆಫ್ರಿಕಾವು ೬-೧ರಿಂದ ಜಯವನ್ನು ಸಾಧಿಸಿತು.
ಮಾರ್ಚ್ ೧೯೯೯ರಲ್ಲಿ, ಅವರು ನ್ಯೂಜಿಲೆಂಡ್ ಪ್ರವಾಸ ಮಾಡಿ ಅವರನ್ನು ಟೆಸ್ಟ್‌ನಲ್ಲಿ ೧-೦ ರಿಂದ ಮತ್ತು ಏಕದಿನ ಪಂದ್ಯದಲ್ಲಿ ೩-೨ ರಿಂದ ಸೋಲಿಸಿದರು.
೧೯೯೯ ವಿಶ್ವಕಪ್‌ನಲ್ಲಿ ೯೮ ಓಟಗಳನ್ನು ೧೨.೨೫ ಸರಾಸರಿಯೊಂದಿಗೆ ಆಸ್ಟ್ರೇಲಿಯಾ ವಿರುದ್ಧದ ಸೆಮಿ-ಫೈನಲ್‌ನ್ನು ಎಡ್ಜ್‌ಬ್ಯಾಸ್ಟನ್‌ನಲ್ಲಿ ಸೋತು ದಕ್ಷಿಣ ಆಫ್ರಿಕಾವು ಆಟದಿಂದ ಹೊರಹೋದ ನಂತರ ಕ್ರೊನಿಯೇ ಅವರು ತಮ್ಮ ಆಟದಲ್ಲಿ ಕುಂಟಿತತೆಯನ್ನು ಕಾಣುತ್ತಾ ಬಂದರು. ಭಾರತದ ವಿರುದ್ಧದ ಪ್ರಧಮ ಪಂದ್ಯದಲ್ಲಿ, ಕ್ರೋನಿಯೆ ಅವರು ತಂಡದ ತರಬೇತುದಾರನಾದ ಬಾಬ್‌ ವುಲ್ಮರ್‌ರೊಂದಿಗೆ ಮಾತನಾಡಲು ಕಿವಿಗೆ ಸಾಧನವೊಂದನ್ನು ಹಾಕಿಕೊಂಡು ಬಂದಿದ್ದರು ಆದರೆ ಮಧ್ಯ ವಿರಾಮದ ವೇಳೆಯಲ್ಲಿ ಪಂದ್ಯದ ರೆಫ್ರಿಯಾದ ತಾಲತ್‌ ಅಲಿಯವರು ಅದನ್ನು ತೆಗೆಯುವಂತೆ ಆದೇಶಿಸಿದರು.
೧೯೯೯ ಅಕ್ಟೋಬರ್‌ನಲ್ಲಿ ಕ್ರೋನಿಯೇ, ಜಿಂಬಾಬ್ವೆ ವಿರುದ್ಧ ನಡೆದ ಪ್ರಥಮ ಟೆಸ್ಟ್‌ನಲ್ಲಿ ದಕ್ಷಿಣ ಆಫ್ರಿಕಾದ ಕ್ರಿಕೆಟ್‌ ಇತಿಹಾಸದಲ್ಲಿಯೇ ಅತೀ ಹೆಚ್ಚು ಓಟಗಳನ್ನು ಗಳಿಸಿದವರೆಂಬ ಕೀರ್ತಿಗೆ ಭಾಜನರಾದರು. ಟೆಸ್ಟ್‌ ಸರಣಿಯಲ್ಲಿ ೨-೦ರಿಂದ ಜಯವನ್ನು ಗಳಿಸಲು ಸಹಾಯಕರಾಗಿ ಅಭಿನಂದನೆಗೆ ಭಾಜನರಾದರು. ಕೆಫ್‌ ಟೌನ್‌ನಲ್ಲಿ ನಾಲ್ಕನೇ ಟೆಸ್ಟ್‌ನಲ್ಲಿ ಇಂಗ್ಲೆಂಡ್‌ ವಿರುದ್ಧ ಜಯವನ್ನು ಗಳಿಸುವುದರ ಮೂಲಕ ದಕ್ಷಿಣ ಆಫ್ರಿಕಾವು ಸರಣಿಯನ್ನು ತನ್ನದಾಗಿಸಿಕೊಂಡಿತು. ಇದು ಅವರು ನಾಯಕರಾಗಿ ಆಡಿದ ಹದಿನೈದನೇ ಆಟವಾಗಿತ್ತು.
೧೯೯೯-೨೦೦೦ ರಲ್ಲಿ ದಕ್ಷಿಣ ಆಫ್ರಿಕಾ ಮತ್ತು ಇಂಗ್ಲೆಂಡ್‌ ವಿರುದ್ಧ ಸೆಂಚುರಿಯನ್‌ನಲ್ಲಿ ನಡೆದ ಐದನೇ ಟೆಸ್ಟ್‌ ಪಂದ್ಯವು ಮಳೆಯಿಂದಾಗಿ ತೊಂದರೆಗೆ ಒಳಗಾಗಲ್ಪಟ್ಟಿತು ಮತ್ತು ಅಂತಿಮ ದಿನದಲ್ಲಿ ಕೇವಲ ನಲವತ್ತೈದು ಓವರ್‌ಗಳಲ್ಲಿ ದಕ್ಷಿಣ ಆಫ್ರಿಕಾವು ೬ ವಿಕೆಟ್‌ಗಳನ್ನು ಕಳೆದುಕೊಂಡು ೧೫೫ ಓಟಗಳನ್ನು ಗಳಿಸಲು ಸಮರ್ಥವಾಯಿತು. ಅವರು ಬ್ಯಾಟ್‌ ಮಾಡಿದ ಕೊನೆಯ ದಿನ ಎರಡೂ ನಾಯಕರು ಭೇಟಿಯಾಗಿ ಪಂದ್ಯಕ್ಕಾಗಿ ಒಪ್ಪಂದವನ್ನು ಮಾಡಿಕೊಂಡಿದ್ದಾರೆಂದು ಸುದ್ದಿಯೊಂದು ಹೊರಬಿದ್ದಿತು. ಮತ್ತು ೨೫೦ ಓಟಗಳನ್ನು ೭೦ಓವರಗಳಲ್ಲಿ ಗಳಿಸುವ ಗುರಿಯನ್ನು ಗೊತ್ತುಮಾಡಿಕೊಂಡರು. ದಕ್ಷಿಣ ಆಫ್ರಿಕಾವು ೨೪೮/೮ ಗಳಿಸಿದಾಗಲೇ ಅಂತಿಮ ಮೊತ್ತವನ್ನು ಘೋಷಿಸಿದರು. ಮತ್ತು ಎರಡೂ ತಂಡಗಳನ್ನು ಒಂದೊಂದು ಇನ್ನಿಂಗ್ಸನ್ನು ಬಿಟ್ಟುಕೊಟ್ಟು ಇಂಗ್ಲೆಂಡ್‌ಗೆ ೨೪೯ ಓಟಗಳ ಗುರಿಯನ್ನು ನಿಗದಿಪಡಿಸಿದರು. ಇದನ್ನು ಅವರು ಇನ್ನು ಎರಡು ವಿಕೆಟ್‌ ಇರುವಾಗಲೇ ಹೊಡೆದರು ಮತ್ತು ಆಗ ಇನ್ನು ಕೇವಲ ಐದು ಎಸೆತಗಳು ಬಾಕಿ ಇದ್ದವು. ಇದರೊಂದಿಗೆ ದಕ್ಷಿಣ ಆಫ್ರಿಕಾವು ಅನುಕ್ರಮವಾಗಿ ಗಳಿಸುತ್ತಾ ಬಂದಿದ್ದ ೧೪ ಪಂದ್ಯಗಳ ಜಯವು ಕೊನೆಗೊಂಡಂತಾಯಿತು. ಇದರ ನಂತರ ಕ್ರೋನಿಯೇ ಅವರು ಮೊದಲೇ ಪಂದ್ಯದ ಮೊತ್ತವನ್ನು ಘೋಷಿಸಲು ಹಣವನ್ನು ಮತ್ತು ಉಡುಗೊರೆಗಳನ್ನು ಪಡೆದಿದ್ದರೆಂಬುದು ಬೆಳಕಿಗೆ ಬಂದಿತು.(ಕೆಳಗೆ ನೋಡಿ).
ಇಂಗ್ಲೆಂಡ್‌ ಮತ್ತು ಜಿಂಬಾಬ್ವೆ ತಂಡಗಳು ಭಾಗವಹಿಸಿದ್ದ ತ್ರಿಕೋನ ಸರಣಿಯ ಅಂತಿಮ ಪಂದ್ಯದಲ್ಲಿ ದಕ್ಷಿಣ ಆಫ್ರಿಕಾವು ೨೧ ಓಟಗಳಿಗೆ ೫ವಿಕೆಟ್‌ನನ್ನು ಕಳೆದುಕೊಂಡು ಸಂಕಷ್ಟದಲ್ಲಿರುವಾಗ ಕ್ರೊನಿಯೇ ಅವರು ೫೬ ಓಟಗಳನ್ನು ಗಳಿಸಿದರು. ಅವರ ಅಂತಿಮ ಟೆಸ್ಟ್‌ ಸರಣಿಯಲ್ಲಿ ಭಾರತದ ವಿರುದ್ಧದ ಪಂದ್ಯದಲ್ಲಿ ಕ್ರೊನಿಯೆ ಅವರು ಇಪ್ಪತೈದು ಓಟಗಳನ್ನು ಗಳಿಸುವುದರೊಂದಿಗೆ ಆರು ವಿಕೆಟ್‌ಗಳನ್ನು ಪಡೆದು ಪರಿಶ್ರಮದ ಆಟವನ್ನು ಆಡಿದರು. ಇದರಲ್ಲಿ ಪ್ರಪ್ರಧಮ ಬಾರಿಗೆ ದಕ್ಷಿಣ ಆಫ್ರಿಕಾವು ಪ್ರಥಮ ಟೆಸ್ಟ್‌ ಸರಣಿಯನ್ನು ತನ್ನದಾಗಿಸಿಕೊಂಡಿತ್ತು ಮತ್ತು ಭಾರತವು ೧೯೮೭ರ ನಂತರ ಪ್ರಥಮ ಬಾರಿಗೆ ತನ್ನ ತಾಯ್ನೆಲದಲ್ಲಿ ಸೋಲನ್ನನುಭವಿಸಿತು.
ಮಾರ್ಚ್‌ ೩೧, ೨೦೦೦ರಲ್ಲಿ ನಡೆದ ೧೯೯೯/೨೦೦೦ರ ಶಾರ್ಜಾ ಕಪ್‌ನಲ್ಲಿ ಪಾಕಿಸ್ತಾನದ ವಿರುದ್ಧ ೭೩ ಎಸೆತಗಳಲ್ಲಿ ೭೯ ಓಟಗಳನ್ನು ಗಳಿಸುವ ಮೂಲಕ ತನ್ನ ಕ್ರಿಕೆಟ್‌ ಜೀವನವನ್ನು ಮುಗಿಸಿದರು.
==ವೃತ್ತಿ ಜೀವನದ ಸಾಧನೆಗಳು ==
ಕ್ರೊನಿಯೇ ಅವರ ನಾಯಕತ್ವದಲ್ಲಿ ದಕ್ಷಿಣ ಆಫ್ರಿಕಾವು ೨೭ ಟೆಸ್ಟ್‌ಗಳಲ್ಲಿ ಜಯವನ್ನು ಸಾಧಿಸಿತು ಮತ್ತು ೧೧ ಟೆಸ್ಟ್‌ಗಳಲ್ಲಿ ಸೋಲನ್ನನುಭವಿಸಿತು. ಆಸ್ಟ್ರೇಲಿಯಾವನ್ನು ಹೊರತುಪಡಿಸಿ ಉಳಿದೆಲ್ಲ ತಂಡಗಳ ವಿರುದ್ಧವೂ ಸರಣಿ ಜಯವನ್ನು ದಾಖಲಿಸಿತ್ತು.
ಅವರು ನಾಯಕನಾಗಿ ಆಡಿದ ೧೩೮ ಪಂದ್ಯಗಳಲ್ಲಿ ೯೯ ಪಂದ್ಯಗಳಲ್ಲಿ ದಕ್ಷಿಣ ಆಫ್ರಿಕಾವು ಜಯವನ್ನು ಸಾಧಿಸಿತು.ಇದರಲ್ಲಿ ಒಂದು ಪಂದ್ಯವು ಟೈ ಆಗಿದ್ದು ಮೂರು ಫಲಿತಾಂಶ ಬರದ ಪಂದ್ಯಗಳು ಸೇರಿವೆ. ಅವರು ದಕ್ಷಿಣ ಆಫ್ರಿಕಾದ ತಂಡದ ನಾಯಕರಾಗಿ ಪಂದ್ಯಗಳನ್ನು ಗೆಲ್ಲಿಸಿದ ದಾಖಲೆಯನ್ನು ಹೊಂದಿದ್ದಾರೆ. ಇವರು ಗೆದ್ದುಕೊಟ್ಟ ೯೯ ಪಂದ್ಯಗಳಿಂದಾಗಿ ಇವರನ್ನು ಗೆಲುವಿನ ಅಂಖ್ಯೆ ಸಂಖ್ಯೆಯ ಪ್ರಕಾರ ಅವರು ಜಗತ್ತಿನ ಮೂರನೇ ಯಶಸ್ವಿ ನಾಯಕನೆಂಬ ಹೆಗ್ಗಳಿಕೆಯನ್ನು ಪಡೆದಿದ್ದಾರೆ. ಇವರಿಗಿಂತ ಹೆಚ್ಚು ಪಂದ್ಯಗಳನ್ನು ಗೆಲ್ಲಿಸಿಕೊಟ್ಟವರೆಂದರೆ ರಿಕಿ ಪಾಂಟಿಗ್‌ ಮತ್ತು ಆಲನ್‌ ಬಾರ್ಡರ್‌ ಆಗಿದ್ದಾರೆ. ಗೆಲುವಿನ ಪ್ರತಿಶತ (೭೩.೭೦)ನ್ನು ನೋಡಿದರೆ ಪಾಂಟಿಂಗ್‌ ಮತ್ತು ಕ್ಲೆವ್‌ ಲಾಯ್ಡ್‌‍ರ ನಂತರದ ಸ್ಥಾನವನ್ನು ಪಡೆಯುತ್ತಾರೆ.
ಸಪ್ಟೆಂಬರ್‌ ೧೯೯೩ ಮತ್ತು ಮಾರ್ಚ್ ೨೦೦೦ರ ಒಳಗೆ ಇವರು ೧೬೨ಅನುಕ್ರಮವಾದ ಒಂದುದಿನದ ಅಂತರಾಷ್ಟ್ರೀಯ ಪಂದ್ಯಗಳನ್ನು ಆಡಿದ್ದು ಇದೊಂದು ದಕ್ಷಿಣ ಆಫ್ರಿಕಾದ ದಾಖಲೆಯಾಗಿದೆ.
ಮ್ಯಾಚ್ ಫಿಕ್ಸಿಂಗ್
೮ ಎಪ್ರಿಲ್‌ ೨೦೦೦ರಂದು UCBSA (United Cricket Board of South Africa)ವು ಅವರ ದೇಶದ ಆಟಗಾರರು ಒಳಒಪ್ಪಂದದಲ್ಲಿ ಭಾಗಿಯಾಗಿರುವುದನ್ನು ಅಲ್ಲಗಳೆಯಿತು. ಕ್ರೊನಿಯೇ ಅವರು ಪ್ರತಿಕ್ರಿಯಿಸಿ " ಮಾಡಿದ ಆರೋಪವು ಆಧಾರರಹಿತವಾಗಿದೆ" ಎಂದು ಪ್ರಕಟಿಸಿದರು. ಅದೇನೆ ಇದ್ದರೂ, ಏಪ್ರಿಲ್ ೧೧ರಂದು ಕ್ರೋನಿಯೇ ಅವರನ್ನು ಅಲಿ ಬಾಕರ್  ಆತ ಸಂಪೂರ್ಣ ಪ್ರಾಮಾಣಿಕ ಅಲ್ಲ ಎಂದು ತಿಳಿಸಿದಾಗ ಕ್ಯಾಪ್ಟನ್‌ ಪದವಿಯಿಂದ ಕಿತ್ತು ಹಾಕಲಾಯಿತು. ಸರಣಿಯಲ್ಲಿ $೧೦,೦೦೦ ರಿಂದ $೧೫,೦೦೦ಗಳ ಮೊತ್ತಕ್ಕೆ ಒಪ್ಪಿಕೊಂಡಿದ್ದಾಗಿ ಒಪ್ಪಿಕೊಂಡರು. ಆದರೆ ತಾವು ಪಂದ್ಯಕ್ಕಾಗಿನ ಒಳಒಪ್ಪಂದಕ್ಕಾಗಿ ಹಣವನ್ನು ಪಡೆಯಲು ಒಪ್ಪಿಕೊಂಡಿಲ್ಲ ಎಂದು ಸ್ಪಷ್ಟಪಡಿಸಿದರು.
ಜೂನ್‌,೭ ರಂದು ಕಿಂಗ್‌ ಕಮಿಶನ್‌ನ ವಿಚಾರಣೆಯು ಪ್ರಾರಂಭವಾಯಿತು. ನಂತರ ನಾಗಪುರದಲ್ಲಿ ನಡೆದ ಐದನೇ ಒಂದು ದಿನದ ಅಂತರಾಷ್ಟ್ರೀಯ ಪಂದ್ಯದಲ್ಲಿ ೨೦ ಓಟಗಳಿಗಿಂತಲೂ ಕಡಿಮೆ ಓಟ ಗಳಿಸುವಂತೆ ತನಗೆ ಕ್ರೊನಿಯೇ $೧೫,೦೦೦ ಮೊತ್ತದ ಆಮಿಷವೊಡ್ಡಿದ್ದರು ಎಂದು ಗಿಬ್ಸ್‌ ಒಪ್ಪಿಕೊಂಡರು. ಮತ್ತು ಅವರು ಅದೇ ಪಂದ್ಯದಲ್ಲಿ ಹೆನ್ರಿ ವಿಲಿಯಂಸ್‌‌‍ಗೆ ೫೦ಕ್ಕಿಂತಲೂ ಹೆಚ್ಚು ಓಟವನ್ನು ನೀಡುವಂತೆ $೧೫,೦೦೦ಮೊತ್ತದ ಆಮಿಷವೊಡ್ಡಿದ್ದರು ಎಂಬುದನ್ನೂ ಸಹ ಒಪ್ಪಿಕೊಂಡರು. ಆ ಪಂದ್ಯದಲ್ಲಿ ಗಿಬ್ಸ್‌ ೭೪ ಓಟಗಳನ್ನು ೫೩ ಎಸೆತಗಳಲ್ಲಿ ಗಳಿಸಿದರು ಮತ್ತು ವಿಲಿಯಂಸ್‌ ಬುಜದ ನೋವಿಗೆ ಒಳಗಾಗಿ ತನ್ನ ಎರಡನೇ ಓವರನ್ನೂ ಸಹ ಮುಗಿಸಲು ಅಶಕ್ತರಾಗಿ ಆಟದಿಂದ ಹೊರಕ್ಕೆ ನಡೆದರು. ಇದರಿಂದಾಗಿ ಇಬ್ಬರೂ $೧೫,೦೦೦ ಮೊತ್ತವನ್ನು ಪಡೆದುಕೊಳ್ಳಲಿಲ್ಲ. ಇನ್ನೊಂದು ಸಾಕ್ಷಿಯಾಗಿದ್ದ ಡೆರೆಕ್‌ ಕ್ರೊಕಸ್‌ ನಾಗಪುರ ಪಂದ್ಯದಲ್ಲಿ ಹೊಸದಾಗಿ ಆಗಮಿಸಿ ಉತ್ತಮ ಬೌಲಿಂಗ್‌ ಪ್ರದರ್ಶನದಿಂದ ಎಲ್ಲರನ್ನೂ ಚಕಿತಗೊಳಿಸಿದರು.
೨೦೦೦ರಲ್ಲಿ ಸೆಂಚುರಿಯನ್‌ನಲ್ಲಿ ನಡೆದ ಮರ್ಲೊನ್‌ ಅವರು ಕ್ರೊನಿಯೇ ಒಂದು ವೇಳೆ ಆಟದ ಮಧ್ಯೆ ತನ್ನ ತಂಡದ ಮೊತ್ತವನ್ನು ಘೋಷಿಸಿದರೆ R೫೦೦,೦೦೦ ಮೊತ್ತದ ದೇಣಿಗೆಯನ್ನು ಮತ್ತು ಅವರು ಕೇಳಿದ ಉಡುಗೊರೆಯನ್ನೂ ನೀಡುವುದಾಗಿ ಒಪ್ಪಂದ ಮಾಡಿಕೊಂಡರು. ಮತ್ತು ಪೀಟರ್‌ ಸ್ಟ್ರೀಡೊಮ್‌ ಅವರನ್ನು ದಕ್ಷಿಣ ಆಫ್ರಿಕಾ ಗೆಲ್ಲುತ್ತದೆ ಎಂದು R೫೦ಮೊತ್ತದ ಶರತ್ತನ್ನು ಕಟ್ಟುವಂತೆಯೂ ಒತ್ತಾಯಿಸಿದರು. ಪಂದ್ಯದ ನಂತರ ಅರೊನ್‌ಸ್ಟಾಮ್‌ ಕ್ರೋನಿಯೇ ಅವರನ್ನು ಭೇಟಿಯಾದರು ಮತ್ತು ಅವರಿಗೆ ಎರಡೂ ಮೊತ್ತವಾದ (R೩೦,೦೦೦ and R೨೦,೦೦೦)ನ್ನು ನೀಡಿ ಒಂದು ಚರ್ಮ(ಲೆದರ್‌)ದ ಜಾಕೆಟನ್ನು ನೀಡಿದರು. ಆದರೆ ಬರವಸೆ ನೀಡಿದ್ದ R೫೦೦,೦೦೦ ಮೊತ್ತವು ತಲುಪಿದಂತಾಗಲಿಲ್ಲ. ಒಂದು ದಿನದ ಅಂತರಾಷ್ಟ್ರೀಯ ಪಂದ್ಯದ ಮೊದಲು ಪದೇ ಪದೇ ಸಂಜಯ್‌ ಅವರಿಂದ ಕರೆಯನ್ನು ಸ್ವೀಕರಿಸಿದರು ಮತ್ತು ಪಂದ್ಯಕ್ಕಾಗಿ ಒಳ ಒಪ್ಪಂದ ಮಾಡಿಕೊಳ್ಳುವಂತೆ ಒತ್ತಾಯಿಸಿದರು. ಕ್ರೊನಿಯೇ ಅವರು ಗಿಬ್ಸ್‌, ಸ್ಟ್ರೇಡೊಮ್‌ ಮತ್ತು ಬೊಜೆಯವರನ್ನು ಸಂಪರ್ಕಿಸಿ ಮಾತನಾಡುವಂತೆ ಸೂಚಿಸಿದರು. ಒಂದು ವೇಳೆ ಗಿಬ್ಸ್‌ ಐದನೇ ಒಂದು ದಿನದ ಅಂತರಾಷ್ಟ್ರೀಯ ಪಂದ್ಯದಲ್ಲಿ ೨೦ಕ್ಕಿಂತ ಕಡಿಮೆ ಓಟ ಗಳಿಸಿದರೆ $೧೪೦,೦೦೦ ಮೊತ್ತವನ್ನು ಕ್ರೋನಿಯೇ ಅವರಿಗೆ ನೀಡಲಾಗುವುದೆಂದು ಆಮಿಷವನ್ನೂ ಸಹ ತೋರಿಸಲಾಯಿತು. ಮತ್ತು ಅದರಲ್ಲಿ ವಿಲಿಯಂಸ್ ೫೦ ಕ್ಕಿಂತ ಹೆಚ್ಚು ಓಟವನ್ನು ನೀಡಬೇಕು ಮತ್ತು ದಕ್ಷಿಣ ಆಫ್ರಿಕಾವು  ೨೭೦ರ ಆಸುಪಾಸು ಮೊತ್ತವನ್ನು ಗಳಿಸಬೇಕು ಎಂಬ ಶರತ್ತುಗಳು ಸೇರಿದ್ದವು.
ಅಗಸ್ಟ್‌ ೨೮ರಂದು ಗಿಬ್ಸ್‌ ಮತ್ತು ವಿಲಿಯಂಸ್‌ ಇಬ್ಬರೂ ಸಹ ಅಂತರಾಷ್ಟ್ರೀಯ ಕ್ರಿಕೆಟ್‌ನಿಂದ ಆರು ತಿಂಗಳ ಮಟ್ಟಿಗೆ ಅಮಾನತ್‌ಗೆ ಒಳಗಾದರು. ಗಿಬ್ಸ್‌ ಇವರಿಗೆ R೬೦,೦೦೦ದಂಡವನ್ನು ವಿಧಿಸಲಾಯಿತು ಮತ್ತು ವಿಲಿಯಂಸ್ ಇವರಿಗೆ R೧೦,೦೦೦.ದಂಡವನ್ನು ವಿಧಿಸಲಾಯಿತು. ಸ್ಟ್ರೇಡೊಮ್‌ ಯಾವುದೇ ಶಿಕ್ಷೆಗೆ ಒಳಗಾಗಲಿಲ್ಲ.
ಅಕ್ಟೋಬರ್‌ ೧೧ರಂದು ಕ್ರೊನಿಯೇ ಅವರನ್ನು ಜೀವಮಾನದ ತುಂಬ ಕ್ರಿಕೆಟ್‌ ಆಡಬಾರದು ಮತ್ತು ತರಬೇತಿಯನ್ನೂ ನೀಡಬಾರದು ಎಂದು ನಿಷೇಧ ವಿಧಿಸಲಾಯಿತು. ಸೆಪ್ಟೆಂಬರ್‌ ೨೦೦೧ರಂದು ತನ್ನ ಮೇಲೆ ಹೇರಿದ ನಿಷೇಧದ ವಿರುದ್ಧ ಕಟ್ಲೆ ಹೂಡಿದರಾದರೂ ಕೂಡ ೧೭ ಅಕ್ಟೋಬರ್‍ ೨೦೦೧ರಲ್ಲಿ ಅದನ್ನು ವಜಾ ಮಾಡಲಾಯಿತು.
ವಿಮಾನ ಅಪಘಾತ
೧ ಜೂನ್‌ ೨೦೦೨ರಂದು ಕ್ರೊನಿಯೇ ಅವರು ಜೊಹಾನ್ಸ್‌ಬರ್ಗ್‌‌ನಿಂದ ಮನೆಗೆ ಬರುತ್ತಿರುವಾಗ ಜಾರ್ಜನಲ್ಲಿ ವಿಮಾನವು ಇಳಿದಿದ್ದರಿಂದ ಅವರು ಈ ವಿಮಾನವನ್ನೇರಿದರು ಇದರಲ್ಲಿ ಇವರೊಬ್ಬರೇ ಪ್ರಯಾಣಿಕರಾಗಿ ಪ್ರಯಾಣ ಬೆಳೆಸಿದರು ಇದು ವ್ಯಾಪಾರಿ ಕಂಪನಿಯಾದ HS ೭೪೮ ಟರ್ಬೊಪ್ರಾಪ್‌ಏರ್‌ಕ್ರಾಪ್ಟ್‌ಗೆ ಸೇರಿದ ವಿಮಾನವಾಗಿತ್ತು. ಜಾರ್ಜ ವಿಮಾನ ನಿಲ್ದಾಣದ ಸಮೀಪದಲ್ಲಿ ಮೋಡಗಳಿಂದಾಗಿ ಪೈಲಟ್‌ಗಳು ಮುಂದಿನ ದಾರಿಯನ್ನು ಕಾಣಲು ಅಶಕ್ತರಾಗಿ ಯಾವ ಸ್ಥಳದಲ್ಲಿ ವಿಮಾನವನ್ನು ಇಳಿಸಬೇಕು ಎಂದು ಗೊಂದಲಕ್ಕೊಳಗಾಗಿ ವಿಮಾನದ ಹಿಡಿತವನ್ನು ತಪ್ಪಿಸಿಕೊಂಡರು. ಇಳಿಯುತ್ತಾ ಸುತ್ತುವಾಗ ವಿಮಾನವು ವಿಮಾನನಿಲ್ದಾಣದ ಉತ್ತರಪೂರ್ವದಲ್ಲಿರುವ ಔಟೆನಿಕ್ವಾ ಪರ್ವತಕ್ಕೆ ಡಿಕ್ಕಿ ಹೊಡೆಯಿತು. ಆಗ ಕ್ರೊನಿಯೇ ಅವರ ವಯಸ್ಸು ಕೇವಲ ೩೨ ಮತ್ತು ಇವರೊಂದಿಗೆ ಎರಡು ಫೈಲಟ್‌ಗಳು ಸ್ಥಳದಲ್ಲೇ ಸಾವನ್ನಪಿದರು.ಕ್ರೋನಿಯೆ ವಿಮಾನ ಅಪಘಾತದಲ್ಲಿ ನಿದನರಾದ ಸುದ್ದಿಯನ್ನು ಮರುದಿನ  ಪತ್ರಿಕೆಯೊಂದು " "ಹ್ಯಾನ್ಸಿ" ಕ್ರೋನಿಯೆ ಕ್ಲೀನ್ ಬೌಲ್ಡ್ " ಎಂದು ವರದಿ ಮಾಡಿತ್ತು!!!."ನಮನ"
ಅಗಸ್ಟ್‌ ೨೦೦೬ರಲ್ಲಿ ವಿಮಾನ ದುರಂತದ ಬಗ್ಗೆ ವಿಚಾರಣೆಯೊಂದು ದಕ್ಷಿಣ ಆಫ್ರಿಕಾದ ಉಚ್ಚ ನ್ಯಾಯಾಲಯದಲ್ಲಿ ಪ್ರಾರಂಭವಾಯಿತು. ಅದರ ತೀರ್ಪಿನ ಪ್ರಕಾರ " ವೆಸ್ಸೆಲ್ಸ್‌ ಜಾನ್‌ ಸೇನ್ಸ್‌(ಹ್ಯಾನ್ಸಿ) ಕ್ರೊನಿಯೆ ಇವರ ಸಾವು ಸಹಜವಾಗಿರದೇ ಪೈಲಟ್‌ಗಳ ವಿವೇಚನಾಪೂರ್ವ ತಪ್ಪಿನಿಂದಾಗಿ ಮಾಡಲ್ಪಟ್ಟ ಕೊಲೆಯಾಗಿದೆ" ಎಂದು ಹೇಳಿತು.
ಒಂದು ಹೇಳಿಕೆಯ ಪ್ರಕಾರ ಕ್ರೊನಿಯೆ ಅವರನ್ನು ಕ್ರಿಕೆಟ್‌ ಬೆಟ್ಟಿಂಗ್‌ ಸಿಂಡಿಕೇಟ್‌ನ ಆದೇಶದ ಮೇರೆಗೆ ಮಾಡಲಾಗಿದೆ. ಮತ್ತು ಸದ್ಯದಲ್ಲಿ ನಾಟಿಂಗ್‌ ಹ್ಯಾಮ್‌ಶೈರ್‌‌ನ ಮಾಜಿ ತರಬೇತುದಾರನಾದ ಕ್ಲೈವ್‌ ರೈಸ್‌, ಪಾಕಿಸ್ತಾನದ ತರಬೇತುದಾರನಾದ ಬಾಬ್‌ ವುಲ್ಮರ್‌  ೨೦೦೭ರಲ್ಲಿ ಸತ್ತ ಸಂದರ್ಭದಲ್ಲಿ ಇದನ್ನು ಒತ್ತಿ ಹೇಳಿದ್ದಾರೆ. ಕ್ರೊನಿಯೆ ಅವರ ಕೊಲೆ, ಬಾಬ್‌ ವುಲ್ಮರ್‍ ಸಾವು ಮತ್ತು ಕ್ರಿಕೆಟ್‌ ಬೆಟ್ಟಿಂಗ್‌ ಸಿಂಡಿಕೇಟ್‌ ಇವುಗಳ ನಡುವಿನ ಸಂಬಂಧವನ್ನು ಸಾರುವ ಕಾದಂಬರಿಯಾದ "ರಾಫೆಲ್ಸ್‌ ಎಂಡ್‌ ದಿ ಮ್ಯಾಚ್‌ ಫಿಕ್ಸಿಂಗ್ ಸಿಂಡಿಕೇಟ್‌ "ನಲ್ಲಿ ಆಡಮ್‌ ಕಾರಸ್‌‍ ಹೇಳಿದ್ದಾರೆ.
ಬೌಲಿಂಗ್/ ಚೆಂಡೆಸೆತ
ಕ್ರೊನಿಯೇ ಉತ್ತಮ ಚೆಂಡು ಎಸೆತಗಾರ ಎನ್ನುವುದಕ್ಕಿಂತ ಬೌಲರ್‌ಗಳಾದ ಆಲನ್‌ ಡೊನಾಲ್ಡ್‌, ಶಾನ್‌ ಪೊಲಾಕ್‌ ಮತ್ತು ಲಾನ್ಸ್‌ ಕ್ಲುಸ್ನರ್‌ ಇವರ ಒತ್ತಡವನ್ನು ಕಡಿಮೆ ಮಾಡುತ್ತಿದ್ದರೆಂದು ಹೇಳುವುದು ಸೂಕ್ತವಾಗುತ್ತದೆ. ಅವರು ಸಾಮಾನ್ಯವಾಗಿ ಮಧ್ಯಮ ವೇಗದ ಚೆಂಡು ಎಸೆತಗಾರರಾಗಿದ್ದಾಗ್ಯೂ ಸಹ ಸಚಿನ್‌ ತೆಂಡುಲ್ಕರ್‌ ಅವರು ಕ್ರೊನೆಯೆ ಒಬ್ಬ ಬ್ಯಾಟಿಂಗ್‌ ಮಾಡಲು ಕಷ್ಟಕರವಾದ ಚೆಂಡು ಎಸೆತಗಾರರು ಎಂದು ಹೇಳಿ ಅವರಿಗೆ ಅಗ್ರಗಣ್ಯ ಸ್ಥಾನವನ್ನು ನೀಡಿದ್ದಾರೆ.
ಚಲನ ಚಿತ್ರಗಳಲ್ಲಿನ ಜೀವನ
ಹ್ಯಾನ್ಸಿ, ಎಂಬ ಆತ್ಮ ಕಥನದ ಚಿತ್ರವೊಂದು ಹ್ಯಾನ್ಸಿ ಕ್ರೊನಿಯೆ ಅವರ ಬಗ್ಗೆ ೨೬ ಸಪ್ಟೆಂಬರ್‌ ೨೦೦೮ರಲ್ಲಿ ಬಿಡುಗಡೆಯಾಯಿತು. ಇದನ್ನು ಅವರ ಸಣ್ಣ ಸಹೋದರನಾದ ಫ್ರಾನ್ಸ್‌ ಕ್ರೋನಿಯೆ ಅವರು ಬರೆದರು ಇದನ್ನು ರಿಗಾರ್ಡ್‌ ವ್ಯಾನ್‌ ಬ್ರೆಗ್‌ ಅವರು ನಿರ್ದೇಶಿಸಿದರು. ಮತ್ತು ನಾಯಕ ನಟನಾಗಿ ಫ್ರಾಂಕ್‌ ರೌತೆಂಬ್‌ ಅವರು ಅಭಿನಯಿಸಿದರು.
ಬಾಹ್ಯ ಕೊಂಡಿಗಳು‌
ವರ್ಗ:ದಕ್ಷಿಣ ಆಫ್ರಿಕಾದ ಕ್ರಿಕೇಟಿಗರು ವರ್ಗ:ದಕ್ಷಿಣ ಆಫ್ರಿಕಾದ ಒಂದು ದಿನದ ಅಂತರಾಷ್ಟ್ರೀಯ ಕ್ರಿಕೆಟ್ ಆಟಗಾರರು ವರ್ಗ:ದಕ್ಷಿಣ ಆಫ್ರಿಕಾದ ಟೆಸ್ಟ್ ಕ್ರಿಕೆಟ್ ಆಟಗಾರರು ವರ್ಗ:ದಕ್ಷಿಣ ಆಫ್ರಿಕಾ ತಂಡದ ಕ್ರಿಕೆಟ್ ನಾಯಕರುಗಳು ವರ್ಗ:ಫ್ರೀ ಸ್ಟೇಟ್‌ ಕ್ರಿಕೇಟರ್ಸ್‌ ವರ್ಗ:ಲೀಸೆಸ್ಟರ್‌ಷೈರ್‌‌ ಕ್ರಿಕೆಟಿಗರು ವರ್ಗ:ಐರ್ಲ್ಯಾಂಡ್‌ ಕ್ರಿಕೆಟರ್ಸ್‌ ವರ್ಗ:ಕ್ರೀಡೆಗಳಲ್ಲಿನ ಬಾಜಿ ಕಟ್ಟುವಿಕೆ ಹಗರಣಗಳು ವರ್ಗ:ಆಫ್ರಿಕಾ ಮೂಲದ ಜನರು ವರ್ಗ:ಒಲ್ಡ್ ಗ್ರೇಸ್‌ ವರ್ಗ:ಹ್ಯೂಗನಾಟ್‌ ಸಂತತಿಯ ದಕ್ಷಿಣ ಆಫ್ರಿಕಾದ ಜನರು ವರ್ಗ:1969ರಲ್ಲಿ ಜನಿಸಿದವರು ವರ್ಗ:2002ರಲ್ಲಿಯ ಸಾವುಗಳು ವರ್ಗ:ದಕ್ಷಿಣ ಆಫ್ರಿಕಾದಲ್ಲಿನ ವಾಯುಮಾರ್ಗದಲ್ಲಿ ಉಂಟಾದ ಹಲವಾರು ಪ್ರಕರಣಗಳ ಬಲಿಪಶುಗಳು ವರ್ಗ:ದಕ್ಷಿಣ ಆಫ್ರಿಕಾದ ಬಿಳಿಯ ಜನರು ವರ್ಗ:ಬ್ಲೋಮ್‌ಫಾಂಟೈನ್‌‍ನಿಂದ ಬಂದ ಜನರು ವರ್ಗ:2002ರಲ್ಲಿ ದಕ್ಷಿಣ ಆಫ್ರಿಕಾ ವರ್ಗ:ಯುನಿವರ್ಸಿಟಿ ಆಫ್ ಫ್ರೀ ಸ್ಟೇಟ್ ಅಲುಮ್ನಿ ವರ್ಗ:ಕ್ರಿಕೆಟ್‌‌ ವಿವಾದಗಳು ವರ್ಗ:ಕ್ರಿಕೆಟ್
ಜೀವನ
ಜೀವನವು ಹಲವು ಮುಖಗಳನ್ನು ಹೊಂದಿದ ಕ್ರಿಯೆ. ಜೀವನವೆಂದರೆ ಜೈವಿಕ ಜಗತ್ತಿನ ವ್ಯಾಪಾರ, ಹುಟ್ಟು ಮತ್ತು ಸಾವು ಇವುಗಳ ನಡುವೆ ಜೀವಿಗಳ ಅಭಿವೃಧ್ಧಿ ಮತ್ತು ಬದುಕಿನ ಹೋರಾಟದ ಪ್ರಕ್ರಿಯೆ. ಜೀವನ ಸುಂದರ. ಇದಕೆ ಕಷ್ಟ ಸುಖ ಎರಡು ಅದರ ಭಾಗಗಳು. ಅವು ಒಂದರ ನಂತರ ಒಂದಾಗಿ ಬರುತ್ತವೆ. ಅದಕ್ಕೆ ಸಮಾಧಾನವೇ ಔಷಧಿ.
ಜೀವನದ ಅರ್ಥಗಳು
ಜೀವನ ಅಂದರೆ ಒಂದು ಸಮುದ್ರವಿದ್ದಂತೆ ಅದನ್ನು ಈಜುವದು ಬಹಳ ಕಷ್ಟ. ಈಜಿ ದಡ ಸೇರಿದರೆ ಅದುವೆ ಜೀವನ. ಜೀವನದಲ್ಲಿ ಜೀವಿಸುವದು ಮುಖ್ಯವಲ್ಲ ಯಾವ ರೀತಿ ಜೀವಿಸುತ್ತೇವೆ ಅನ್ನುವದೇ ಮುಖ್ಯ ಜೀವನದಲ್ಲಿ ಯಶಸ್ಸು ಸಾಧಿಸಬೇಕಾದರೆ ಸಮಯ ಬಹಳ ಮುಖ್ಯ ...ನಮಗಾಗಿ ನಾವು ಜೀವಿಸುವುದಕ್ಕಿಂತ ನಾವು ಬೇರೆಯವರಿಗಾಗಿ ಜೀವಿಸುವದೇ ಜೀವನ ತಮ್ಮ ನೋವನ್ನು ಮರೆತು ಅ ನೋವಿನೋಳಗೆ ಬೇರೆಯವರಿಗೆ ಸಂತೋಷವನ್ನು ನೀಡುವಧೆ ಜೀವನ ..............ಮೊದಲು ನಮ್ಮ ಹೊಟ್ಟೆ ತುಂಬಿಸಿಕೊಂಡು ನಂತರ ಸಾದ್ಯವಾದ್ರೆ ಹಸಿದವರಿಗೆ ಊಟ ನೀಡುವದೇ ಜೀವನ. ನಮ್ಮ ಜೀವನ ಅರ್ಥ ಪೂರಣವಾಗಬೇಕಾದರೆ ತನ್ನ ಎಲ್ಲ ಕಷ್ಟಗಳನ್ನು ತೋರಿಸಿಕೊಳ್ಳದೆ ಬೆರೆಯವರ ಜೊತೆ ಸಂತೋಷವಾಗಿ ಜೀವಿಸುವದೇ ಜೀವನ ನಾವು ಬೇರೆಯವರಗೋಸ್ಕರ ಬದುಕಬೇಕು ವಿನಹ: ಸಮಾಜದಲ್ಲಿ ಹಾಗೂ ಹೋಗುವ ಕಷ್ಟ ಸುಖಗಳಲ್ಲಿ ಬಾಗಿಯಾಗುವದೇ ಜೀವನ ಬಡವರು,ವೃಧ್ಧರಿಗೇ ಸಹಾಯ ಮಾಡುವದೇ ಜೀವನ....ಜೀವನದಲ್ಲಿ ಹಿರಿಯರಿಗೆ ಗೌರವಿಸಿ ಪ್ರೀತಿಸುವುದು ಜೀವನ...
ಸಾಂಪ್ರದಾಯ
ಹಿರಿಯರ ತಳಹದಿಯಲ್ಲಿನ ಮಾರ್ಗದರ್ಶನದಲ್ಲಿ ಜೀವನ ಶೈಲಿಯ ಅನುಸರಿಸುವುದು. ಅಂದ್ರೆ ವಸ್ತ್ರವಿನ್ಯಾಸ ಮದುವೆ, ಹಬ್ಬ ಹರಿದಿನಗಳಲ್ಲಿನ ವೈಜ್ಞಾನಿಕ ತಳಹದಿಯಲ್ಲಿ ಆಚಾರಗಳ ಅಳವಡಿಕೆ.ಧಾರ್ಮಿಕತೆಯ ವೈಭವದಿ ಸಮಾಜದಲ್ಲಿನ ಸಮಾನತೆಯ ಅರಿವಿನ ಆಚರಣೆ. ಹಾಗೂ ನ್ಯಾಯ ನೀತಿಗಳು ಅನ್ವಯವಾಗುವಂತಹ ವ್ಯವಸ್ಥಿತ ದಾರಿಯೊಳಗೆ ಜೀವಿಸುವ ಭವ್ಯ ಸನ್ಮಾರ್ಗ..
ಉಲೇಖಗಳು
https://relationshipsinlife.wordpress.com/
https://www.wikihow.com/Be-Happy-With-Yourself-and-Life-in-General
https://www.flokka.com/quotes-about-li
ವರ್ಗ:ಜೀವನ
ಪ್ರಸಾದ ಮಹಿಮೆ
ಪ್ರಸಾದ ಮಹಿಮೆ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.
ಇವನ್ನೂ ನೋಡಿ
ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ವಿದೇಶಾಂಗ ಸಚಿವಾಲಯ (ಭಾರತ)
ವಿದೇಶಾಂಗ ಸಚಿವಾಲಯ ( ಎಂಇಎ ಎಂದು ಸಂಕ್ಷೇಪಿಸಲಾಗಿದೆ), ಭಾರತದ ವಿದೇಶಿ ಸಂಬಂಧಗಳ ನಡವಳಿಕೆಯ ಜವಾಬ್ದಾರಿಯನ್ನು ಹೊಂದಿರುವ ಸರ್ಕಾರಿ ಸಂಸ್ಥೆಯಾಗಿದೆ. ಸಚಿವಾಲಯವು ಭಾರತ ಸರ್ಕಾರದ ಅಡಿಯಲ್ಲಿ ಬರುತ್ತದೆ ಮತ್ತು ವಿಶ್ವಸಂಸ್ಥೆಯಲ್ಲಿ ಭಾರತದ ಪ್ರಾತಿನಿಧ್ಯದ ಜವಾಬ್ದಾರಿಯನ್ನು ಹೊಂದಿದೆ. ವಿದೇಶಿ ಸರ್ಕಾರಗಳು ಅಥವಾ ಸಂಸ್ಥೆಗಳೊಂದಿಗೆ ವ್ಯವಹರಿಸುವಾಗ ಇತರ ಸಚಿವಾಲಯಗಳು ಮತ್ತು ರಾಜ್ಯ ಸರ್ಕಾರಗಳಿಗೆ ಇದು ಸಲಹೆ ನೀಡುತ್ತದೆ.
ಸಂಕ್ಷಿಪ್ತ ಇತಿಹಾಸ
ಸಚಿವಾಲಯವು ಆರಂಭದಲ್ಲಿ ವಿದೇಶಾಂಗ ಮತ್ತು ಕಾಮನ್ವೆಲ್ತ್ ಸಂಬಂಧಗಳ ಸಚಿವಾಲಯವಾಗಿತ್ತು, ಇದು ಬ್ರಿಟಿಷ್ ರಾಜ್ ಅವರ ಹಿಡುವಳಿಯಲ್ಲಿತ್ತು. ಇದನ್ನು 1948 ರಲ್ಲಿ ವಿದೇಶಾಂಗ ಸಚಿವಾಲಯ ಎಂದು ಮರುನಾಮಕರಣ ಮಾಡಲಾಯಿತು. ಪ್ರಧಾನಿ ಜವಾಹರಲಾಲ್ ನೆಹರು ಅವರು 1964 ರಲ್ಲಿ ಸಾಯುವವರೆಗೂ ಈ ಖಾತೆಯ ಉಸ್ತುವಾರಿಯನ್ನು ಹೆಚ್ಚುವರಿಯಾಗಿ ಹೊಂದಿದ್ದರು ಮತ್ತು ಆಗ ಕ್ಯಾಬಿನೆಟ್ ಶ್ರೇಣಿಯನ್ನು ಹೊಂದಿರುವ ಪ್ರತ್ಯೇಕ ಮಂತ್ರಿಯನ್ನು ನೇಮಿಸಲಾಯಿತು. ನಾಗಾ ಬೆಟ್ಟಗಳ ಆಡಳಿತ, ಟ್ಯುಯೆನ್ಸಾಂಗ್ ಪ್ರದೇಶ, 1923 ರ ಭಾರತೀಯ ವಲಸೆ ಕಾಯ್ದೆ, 1943 ರ ಪರಸ್ಪರ ಕಾಯ್ದೆ, 1932 ರ ಪೋರ್ಟ್ ಹಜ್ ಸಮಿತಿ ಕಾಯ್ದೆ, ಭಾರತೀಯ ಮರ್ಚೆಂಟ್ ಶಿಪ್ಪಿಂಗ್ ಕಾಯ್ದೆ ಇದುವರೆಗಿನ ಯಾತ್ರಾ ಹಡಗುಗಳಿಗೆ ಸಂಬಂಧಿಸಿದೆ, 1933 ರ ಭಾರತೀಯ ಯಾತ್ರಾ ಸಾಗಣೆ ನಿಯಮಗಳು, 1887 ರ ಯಾತ್ರಿಕರ ಸಂರಕ್ಷಣಾ ಕಾಯ್ದೆ (ಬಾಂಬೆ) ಮತ್ತು 1896 ರ ಮಹಮ್ಮದೀಯ ಯಾತ್ರಿಕರ ಸಂರಕ್ಷಣಾ ಕಾಯ್ದೆ (ಬಂಗಾಳ) ಸಹ ವಿದೇಶಾಂಗ ಸಚಿವಾಲಯದ ವಿಶೇಷ ಜವಾಬ್ದಾರಿಯಾಗಿದೆ.
ಸಚಿವಾಲಯವು ಭಾರತೀಯ ವಿದೇಶಾಂಗ ಸೇವೆಯ ಕೇಡರ್ ನಿಯಂತ್ರಣ ಪ್ರಾಧಿಕಾರವಾಗಿದೆ, ಈ ಸೇವೆಯು ಸಂಪೂರ್ಣವಾಗಿ ವಿದೇಶಾಂಗ ವ್ಯವಹಾರಗಳ ಸಚಿವಾಲಯದ ಆಡಳಿತ ಮತ್ತು ಮೇಲ್ವಿಚಾರಣೆಯಲ್ಲಿದೆ
ಸ್ಥಳ
ಸಚಿವಾಲಯದ ಕಛೇರಿ ದಕ್ಷಿಣ ಬ್ಲಾಕ್ ಕಟ್ಟಡದಲ್ಲಿದೆ, ಇದರಲ್ಲಿ ಪ್ರಧಾನ ಮಂತ್ರಿ ಕಚೇರಿ ಮತ್ತು ರಕ್ಷಣಾ ಸಚಿವಾಲಯವೂ ಇದೆ. ಇತರ ಕಚೇರಿಗಳು ಜವಾಹರಲಾಲ್ ನೆಹರು ಭವನ, ಶಾಸ್ತ್ರಿ ಭವನ, ಪಟಿಯಾಲ ಹೌಸ್, ಮತ್ತು ಐಎಸ್ಐಎಲ್ ಕಟ್ಟಡದಲ್ಲಿವೆ.
ನಟ್ಸುಮೆ ಸೊಸೆಕಿ
ಟೋಕಿಯೋ ಇಂಪೀರಿಯಲ್ ವಿಶ್ವವಿದ್ಯಾನಿಲಯದಲ್ಲಿ ವಿಶಿಷ್ಟ ಮನ್ನಣೆಗಳನ್ನು ಪಡೆದು ಪದವೀಧರರಾದ ಮೇಲೆ ಅಧ್ಯಾಪಕ ವೃತ್ತಿ ಕೈಗೊಂಡರು. ಆದರೆ ಬಹು ಬೇಗ ಕೆಲಸಕ್ಕೆ ತಿಲಾಂಜಲಿಯಿತ್ತು, ಆಂಗ್ಲೇಯ ಸಾಹಿತ್ಯದಲ್ಲಿ ಇನ್ನು ಹೆಚ್ಚಿನ ಸಂಶೋಧನೆ ನಡೆಸಲು ಇಂಗ್ಲೆಂಡಿಗೆ ಪ್ರಯಾಣ ಬೆಳೆಸಿದರು. ಹತ್ತು ವರ್ಷಗಳ ಹಿಂದೆ ತಾವು ಓದಿದ ವಿಶ್ವವಿದ್ಯಾಲಯದಲ್ಲೇ ಅಧ್ಯಾಪಕರಾಗಲು ಮತ್ತೆ ಜಪಾನಿಗೆ ಮರಳಿದರು. ನಾಲ್ಕು ವರ್ಷಗಳ ನಂತರ ಆ ವೃತ್ತಿಯನ್ನೂ ಬಿಟ್ಟರು. ಆದರೆ ‘ಟೋಕಿಯೊ ಅಸಾಹಿ ಶಂಬನ್’ ಎಂಬ ಸಂಸ್ಥೆಯ ಸಾಹಿತ್ಯವಿಭಾಗದ ಮೇಲ್ವಿಚಾರಕರಾಗಿ ಕೆಲಸ ಮಾಡುವ ಸುಯೋಗ ಒದಗಿತು. ಅವರು ಕಾದಂಬರಿಕಾರರೆಂದು ಹೆಸರು ಪಡೆಯಲು ಪ್ರಾರಂಭವಾದದ್ದು ಇಲ್ಲಿಂದಲೇ. ಅಲ್ಲಿಯ ತನಕ ಅವರೊಬ್ಬ ಕವಿ ಹಾಗು ಲಘು ಪ್ರಬಂಧಗಳ ಲೇಖಕರೆಂದು ಜನತೆಗೆ ಪರಿಚಿತರಾಗಿದ್ದರು. ಕಾಲಕ್ರಮೇಣ ಅವರ ಲೇಖನಿ ಕಾದಂಬರಿಗಳಿಗೆ ಮೀಸಲಾಗುತ್ತ ಬಂತು.
ಉಲ್ಲೇಖನ
ವರ್ಗ:ಸಾಹಿತಿಗಳು
ಅಮೀರ ಶಾ
ಅಮೀರ ಶಾ ಅವರು ೨೪ ಸೆಪ್ಟೆಂಬರ್ ೧೯೭೯ ರಂದು ಜನಿಸಿದರು. ಅಮೀರ ಶಾ ಅವರು ಭಾರತೀಯ ವಾಣಿಜ್ಯೋದ್ಯಮಿ ಮತ್ತು ಮೆಟ್ರೊಪೊಲಿಸ್ ಹೆಲ್ತ್‌ಕೇರ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ. ಇದು ಮುಂಬೈ ಮೂಲದ ರೋಗಶಾಸ್ತ್ರ ಕೇಂದ್ರಗಳ ಬಹುರಾಷ್ಟ್ರೀಯ ಸರಪಳಿಯಾಗಿದ್ದು, ಏಳು ದೇಶಗಳಲ್ಲಿ ಅಸ್ತಿತ್ವದಲ್ಲಿದೆ. ಅವರು ಮೆಟ್ರೊಪೊಲಿಸ್ ಹೆಲ್ತ್‌ಕೇರ್‌ನ ಸಂಸ್ಥಾಪಕ ಮತ್ತು ಅಧ್ಯಕ್ಷರಾದ ಡಾ ಸುಶೀಲ್ ಶಾ ಅವರ ಪುತ್ರಿ ಆಗಿದ್ದಾರೆ. ೨೦೧೫ ರ ವಿಶ್ವ ಆರ್ಥಿಕ ವೇದಿಕೆಯಿಂದ ಇವರನ್ನು ಯುವ ಜಾಗತಿಕ ನಾಯಕಿ ಎಂದು ಗೌರವಿಸಲಾಗಿದೆ.
೨೦೧೭, ೨೦೧೮, ಮತ್ತು ೨೦೧೯ರಲ್ಲಿ ಫಾರ್ಚೂನ್ ಭಾರತದ ವ್ಯಾಪಾರದಲ್ಲಿ ಅತ್ಯಂತ ಶಕ್ತಿಶಾಲಿ ಮಹಿಳೆಯರು ಎಂಬ ಪಟ್ಟಿಯಲ್ಲಿ ಅಮೀರ ಶಾ ಅವರನ್ನು ಹೆಸರಿಸಲಾಯಿತು. ೨೦೧೮ ರ ಫೋರ್ಬ್ಸ್ ಇಂಡಿಯಾದ ಟೈಕೂನ್ಸ್ ಆಫ್ ಟುಮಾರೊ ಪಟ್ಟಿಯಲ್ಲಿ ಶಾ ಅವರು ಕಾಣಿಸಿಕೊಂಡಿದ್ದಾರೆ.
ಆರಂಭಿಕ ಜೀವನ
ರೋಗಶಾಸ್ತ್ರಜ್ಞರಾದ ಡಾ. ಸುಶೀಲ್ ಶಾ ಮತ್ತು ಸ್ತ್ರೀರೋಗತಜ್ಞರಾದ ಡಾ. ದುರು ಶಾ ಅವರ ಮಗಳಾಗಿ ಅಮೀರ ಶಾ ಅವರು ಜನಿಸಿದರು. ಅವರು ಮುಂಬೈನ ವೈದ್ಯರ ಕುಟುಂಬಕ್ಕೆ ಸೇರಿದವರು. ಅವರ ಅಕ್ಕ ಅಪರ್ಣಾ ಶಾ ತಳಿವಿಜ್ಞಾನಿ ಆಗಿದ್ದಾರೆ. ಅವರು ಎಚ್.ಆರ್. ಕಾಲೇಜ್ ಆಫ್ ಕಾಮರ್ಸ್ ಮತ್ತು ಅರ್ಥಶಾಸ್ತ್ರದ ಜೂನಿಯರ್ ಕಾಲೇಜಿನಲ್ಲಿ ವಾಣಿಜ್ಯವನ್ನು ಅಧ್ಯಯನ ಮಾಡಿದರು. ಅವರು ಆಸ್ಟಿನ್‌ನಲ್ಲಿರುವ ಟೆಕ್ಸಾಸ್ ವಿಶ್ವವಿದ್ಯಾಲಯದಿಂದ ಹಣಕಾಸು ವಿಷಯದಲ್ಲಿ ಪದವಿ ಪಡೆದರು.
ಅವರು ನ್ಯೂಯಾರ್ಕ್‌ನಲ್ಲಿ ಗೋಲ್ಡ್‌ಮನ್ ಸ್ಯಾಚ್ಸ್‌ನೊಂದಿಗೆ ಕೆಲಸ ಮಾಡುತ್ತಿದ್ದರು. ನಂತರ, ಅವರು ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲ್‌ನಲ್ಲಿ ಮಾಲೀಕ-ಅಧ್ಯಕ್ಷ ನಿರ್ವಹಣಾ ಕಾರ್ಯಕ್ರಮವನ್ನು ಪೂರ್ಣಗೊಳಿಸಿದರು. ಶಾ ಅವರು ಉದ್ಯಮದ ವಕ್ತಾರರಾಗಿದ್ದಾರೆ ಮತ್ತು ವಿವಿಧ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ವೇದಿಕೆಗಳು, ಉದ್ಯಮ ಘಟನೆಗಳು ಮತ್ತು ಸಮಾವೇಶಗಳಲ್ಲಿ ಸ್ಪೀಕರ್ ಆಗಿ ಕಾಣಿಸಿಕೊಂಡಿದ್ದಾರೆ. ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್ ಅಹಮದಾಬಾದ್, ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲ್,
ಟೆಡ್ (ಕಾನ್ಫರೆನ್ಸ್) ಮತ್ತು ಸಿಐಐ ಆಯೋಜಿಸಿದ ಕಾರ್ಯಕ್ರಮಗಳಲ್ಲಿ ಅವರು ಮಾತನಾಡಿದ್ದಾರೆ.
ಮೆಟ್ರೋಪೊಲಿಸ್ ಹೆಲ್ತ್‌ಕೇರ್
ಅವರು ೨೦೦೧ ರಲ್ಲಿ ತನ್ನ ತಂದೆಯ ರೋಗಶಾಸ್ತ್ರದ ವ್ಯಾಪಾರ-ಮೆಟ್ರೊಪೊಲಿಸ್ ಲ್ಯಾಬ್ ಅನ್ನು ವಹಿಸಿಕೊಂಡರು. ಅವರು ತರುವಾಯ ಅವರು ಸುಮಾರು $೧.೫ಮಿಲಿಯನ್ ಮತ್ತು ೪೦ ಉದ್ಯೋಗಿಗಳ ಆದಾಯವನ್ನು ಹೊಂದಿರುವ ಏಕೈಕ ಡಯಾಗ್ನೋಸ್ಟಿಕ್ ಲ್ಯಾಬ್ ಅನ್ನು ಮೆಟ್ರೊಪೊಲಿಸ್ ಹೆಲ್ತ್‌ಕೇರ್‌ಗೆ ಪರಿವರ್ತಿಸಿದರು. ಇದು $೯೦ ಮಿಲಿಯನ್ ಆದಾಯ ಮತ್ತು ೪,೫೦೦ ಉದ್ಯೋಗಿಗಳೊಂದಿಗೆ ೧೨೫ ಡಯಾಗ್ನೋಸ್ಟಿಕ್ ಲ್ಯಾಬ್‌ಗಳ ಬಹುರಾಷ್ಟ್ರೀಯ ಸರಪಳಿಯಾಗಿದೆ. ಅವರು ಏಪ್ರಿಲ್ ೨೦೧೯ ರಲ್ಲಿ ಕಂಪನಿಯ ಪಟ್ಟಿಯನ್ನು ಯಶಸ್ವಿಯಾಗಿ ಮುನ್ನಡೆಸಿದರು.
ಮಂಡಳಿಯ ಸದಸ್ಯತ್ವಗಳು ಮತ್ತು ಅಂಗಸಂಸ್ಥೆಗಳು
ಅವರು ಮಾರಿಕೊ ಕಾಯಾ ಎಂಟರ್‌ಪ್ರೈಸಸ್ ಲಿಮಿಟೆಡ್‌ನ ಮಂಡಳಿಯ ಸದಸ್ಯರಾಗಿ ಮತ್ತು ಮೆಟ್ರೊಪೊಲಿಸ್ ಹೆಲ್ತ್‌ಕೇರ್ ಲಿಮಿಟೆಡ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಪ್ರಸ್ತುತ ಟೊರೆಂಟ್ ಫಾರ್ಮಾಸ್ಯುಟಿಕಲ್ಸ್ ಲಿಮಿಟೆಡ್‌ನಲ್ಲಿ ಸ್ವತಂತ್ರ ನಿರ್ದೇಶಕರಾಗಿದ್ದಾರೆ., ಶಾಪರ್ಸ್ ಸ್ಟಾಪ್ ಲಿಮಿಟೆಡ್ ಮತ್ತು ಕಾಯಾ ಲಿಮಿಟೆಡ್ ಅವರು ಬೇಲರ್ ಕಾಲೇಜ್ ಆಫ್ ಮೆಡಿಸಿನ್‌ಗೆ ಸಲಹೆಗಾರರಾಗಿದ್ದಾರೆ.
ಷಾ ಅವರು ಇಂಡಿಯನ್ ಅಸೋಸಿಯೇಷನ್ ಆಫ್ ರೋಗಶಾಸ್ತ್ರ ಲ್ಯಾಬೋರೇಟರೀಸ್ (ಐಎಪಿಎಲ್) ಕಾರ್ಯದರ್ಶಿಯಾಗಿ ಮತ್ತು ೨೦೧೨ ರಲ್ಲಿ ಫೆಡರೇಶನ್ ಆಫ್ ಇಂಡಿಯನ್ ಚೇಂಬರ್ಸ್ ಆಫ್ ಕಾಮರ್ಸ್ ಅಂಡ್ ಇಂಡಸ್ಟ್ರಿ (ಎಫ್ಐಸಿಸಿಐ) ಆರೋಗ್ಯ ಸೇವೆಗಳ ಸಮಿತಿಯ ಸಹ-ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ.
ಇತರ ಉದ್ಯಮಗಳು
೨೦೧೬ ಮತ್ತು ೨೦೧೭ ರ ನಡುವೆ, ಅವರು ಸ್ಟಾರ್ಟಪ್ ರಿಯಾಲಿಟಿ ಟೆಲಿವಿಷನ್ ಶೋ ದಿ ವಾಲ್ಟ್‌ನಲ್ಲಿ ನಟಿಸಿದರು ಮತ್ತು ಹೂಡಿಕೆದಾರರಾಗಿದ್ದರು.
೨೦೧೭ರಲ್ಲಿ, ಶಾ ಅವರು ಅಧಿಕಾರವನ್ನು ಸ್ಥಾಪಿಸಿದರು, ಇದು ಮಹಿಳೆಯರ ನೇತೃತ್ವದ ವ್ಯವಹಾರಗಳಿಗೆ ಸಲಹೆ, ಮಾರ್ಗದರ್ಶನ ಮತ್ತು ಸೂಕ್ಷ್ಮ ನಿಧಿಯನ್ನು ಹುಡುಕಲು ಲಾಭರಹಿತ ಉಪಕ್ರಮವಾಗಿದೆ.
ಉಲ್ಲೇಖಗಳು
<references group="" responsive="1">
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಜಮಖಂಡಿ
ಜಮಖಂಡಿ - ಬಾಗಲಕೋಟೆ ಜಿಲ್ಲೆಯ ಒಂದು ಪ್ರಮುಖ ತಾಲ್ಲೂಕು ಕೇಂದ್ರ. ಈ ಪಟ್ಟಣ್ಣಕ್ಕೆ ಜಮಖಂಡಿ ಎಂಬ ಹೆಸರು ಬರುವುದಕ್ಕೆ ಐತಿಹಾಸಿಕ ಕಾರಣಗಳಿವೆ. ಇಲ್ಲಿರುವ ಪ್ರಾಚೀನ ದೇವಾಲಯ ಜಂಬುಕೇಶ್ವರ ಗುಡಿಗೂ ಈ ಪಟ್ಟಣದ ಹೆಸರಿಗೂ ನಂಟಿದೆ. ಈ ಗುಡಿ ಚಾಲುಕ್ಯರ ಕಾಲಕ್ಕೆ ಸೇರಿದ್ದು. ೧೯೩೭ ರಲ್ಲಿ ಜಮಖಂಡಿಯಲ್ಲಿ ೨೨ ನೆಯ ಕನ್ನಡ ಸಾಹಿತ್ಯ ಸಮ್ಮೇಳನ ಜರುಗಿತ್ತು..
ಭೂಗೋಳ
ಭೌಗೋಳಿಕದಲ್ಲಿ ೧೫*x ೫೦ ಮತ್ತು ೧೭*x ೨೮ ಉತ್ತರ ಅಕ್ಷಾಂಶ ಮತ್ತು ೭೪*x ೫೪ ಮತ್ತು ೭೬*x ೨೮ ಪಶ್ಚಿಮ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
೨೦೦೧ ರ ಜನಗಣತಿಯ ಪ್ರಕಾರ ಜಮಖಂಡಿ ಪಟ್ಟಣದ ಜನಸಂಖ್ಯೆ ೫೭.೮೮೭ ಇಲ್ಲಿನ ಸಾಕ್ಷರತೆ ಪ್ರಮಾಣ ೬೦%. ಪುರುಷರಲ್ಲಿ ೬೭%, ಮಹಿಳೆಯರಲ್ಲಿ ೫೨% ರಷ್ಟು ಸಾಕ್ಷರ ಪ್ರಮಾಣ ಇದೆ.
ಇತಿಹಾಸ
ಟೀಪು ಸುಲ್ತಾನ್ ನನ್ನು ಯುದ್ಧದಲ್ಲಿ ಸೋಲಿಸಿ ಜಮಖಂಡಿ ಸಂಸ್ಥಾನವು ಪ್ರಸಿದ್ಧಿಗೆ ಬಂತು.ಹಾಗೆಯೆ ಕಿತ್ತೂರು ಚೆನ್ನಮ್ಮಳನ್ನು ಸೋಲಿಸಿದಾಗ "ನಿನ್ನ್ ರಾಜ್ಯದಲ್ಲಿ ಕತ್ತೆಗಳು ಮೇಯಲಿ" ಎಂದು ಅವಳು ಶಾಪವನ್ನು ನೀಡಿದಳಂತೆ. ಅದರಂತೆ ಈಗಲೂ ಜಮಖಂಡಿಯಲ್ಲಿ ಕತ್ತೆಗಳು ಹೆಚ್ಚಾಗಿ ಕಂಡುಬರುತ್ತವೆ.
ಸ್ವಾತಂತ್ರ್ಯ ಪೂರ್ವದಲ್ಲಿ ಗ್ವಾಲಿಯರ್, ಮೈಸೂರು, ಹೈದರಾಬಾದ್, ಇಂದೋರ್, ಬರೋಡಾ, ಕೊಲ್ಹಾಪೂರ, ಸಂಡೂರು ಸಂಸ್ಥಾನಗಳು ಸೇರಿದಂತೆ ಒಟ್ಟು ೪೬೫ ಸಂಸ್ಥಾನಗಳು ಭಾರತದಲ್ಲಿ ಆಳ್ವಿಕೆ ನಡೆಸುತ್ತಿದ್ದವು. ಹರಿಭಟ್ ಬಾಬಾ ಪಟವರ್ಧನ ಮಹಾರಾಜರು ಸಂಸ್ಸ್ಥಾನದ ಪೂರ್ವಜರಾಗಿದ್ದರು.೧೬೫೫ ರಿಂದ ಸ್ವಾತಂತ್ರ್ಯ ಬಂದು ಭಾರತದ ಒಕ್ಕೂಟದಲ್ಲಿ ಒಂದಾಗುವವರೆಗೆ ಈ ಸಂಸ್ಥಾನ ಆಡಳಿತ ನಡೆಸಿತು. ೧೯೨೩ ರಲ್ಲಿ ತನ್ನದೇ ಆದ ಜಮಖಂಡಿ ಸ್ಟೇಟ್ ಲೆಜಿಸ್ಲೇಟಿವ್ ಅಸೆಂಬ್ಲಿ ಎಂಬ ಶಾಸನಸಭೆ ಹೊಂದಿ ಪ್ರಜೆಗಳಿಗೆ ಮೂಲಸೌಕರ್ಯ ಒದಗಿಸಿ ಮಾದರಿಯಾಗಿತ್ತು. ೧೯೧೨ ರಷ್ಟು ಹಿಂದೆಯೇ ಅವರು ತಮ್ಮ ರಾಮತೀರ್ಥ ಅರಮನೆಗೆ ವಿದ್ಯುತ್ ಸಂಪರ್ಕ ಕಲ್ಪಿಸಿದರು. ೧೯೩೯ರಲ್ಲಿ ರಷ್ಯನ್ ಎಂಜಿನ್ ನಿಂದ ಚಲಿಸುವ ಬೀಸುವ ಗಿರಣಿ ಹಾಗು ನೀರೆತ್ತುವ ಪಂಪ್ ಸೆಟ್ ಅಳವಡಿಸಿಕೊಂಡಿದ್ದರು. ನಗರದ ರೆಸ್ತೆಗಳು + ಆಕಾರದ ರಚನೆಯಾಗಿರುವುದರಿಂದ ಇದಕ್ಕೆ "ಪಗಡಿ ಪಟ್ಟಿ ಬಜಾರ್" ಎಂದು ಕರೆಯುತ್ತಿದ್ದರು. ಪಟವರ್ಧನ ಮಹಾರಾಜರು ಮೇಲ್ಜಾತಿ(ಬ್ರಾಹ್ಮಣ)ಗೆ ಸೇರಿದ್ದರೂ ಎಲ್ಲ ಜಾತಿಯವರಿಗೆ ಅರಮನೆಯಲ್ಲಿ ಔತಣಕೂಟವನ್ನು ಏರ್ಪಡಿಸುತ್ತಿದ್ದರು. ಆ ಕಾಲದಲ್ಲೇ ಸಿವಿಲ್ ಹಾಸ್ಪಿಟಲ್, ಮುನ್ಸಿಪಾಲಿಟಿ, ಹೈಸ್ಕೂಲ್, ಕಾಲೇಜುಗಳನ್ನು ಸ್ಥಾಪಿಸಿದ್ದರು. ಕೃಷಿಗಾಗಿ ಕೆರೆ-ಕಟ್ಟೆ ಕಟ್ಟಿಸಿದ್ದಾರೆ. ಕ್ರೀಡೆಯನ್ನು ಉತ್ತೇಜಿಸಲು ಪೋಲೋ ಮೈದಾನ, ಈಜುಕೊಳ,ಕುಸ್ತಿ ಕಣ ನಿರ್ಮಿಸಿದ್ದರು. ಸ್ವತ: ಮಹಾರಾಜರು ಟೆನಿಸ್ ಪ್ರಿಯರಾಗಿದ್ದ ಕಾರಣ ಪುರುಷ ಹಾಗು ಮಹಿಳೆಯರಿಗಾಗಿ ಪ್ರತ್ಯೇಕ ಟೆನಿಸ್ ಕೋರ್ಟ ನಿರ್ಮಾಣ ಮಾಡಿದರು. ಸ್ವಾತಂತ್ರ್ಯಾನಂತರ ಏಕೀಕರಣವು ಹಲವು ಸಂಸ್ಥಾನಿಕರ ಅಸಹಕಾರದಿಂದ ನೆನೆಗುದಿಗೆ ಬಿದ್ದಿತ್ತು. ಸಂಸ್ಥಾನಿಕರ ಆಂತರಿಕ ಕಚ್ಚಾಟ ಮತ್ತೊಮ್ಮೆ ಭಾರತವನ್ನು ಪರಕೀಯರ ಆಡಳಿತಕ್ಕೆ ದೂಡಬಹುದೆಂಬುದನ್ನು ದೇಶದ ಸಂಸ್ಥಾನಿಕರಿಗೆ ಮನವರಿಕೆ ಮಾಡಿಕೊಡಲು ಪ್ರಯತ್ನಿಸಿದ ಪಟವರ್ಧನರು ತಾವು  ಭಾರತದೊಂದಿಗೆ ಮೊಟ್ಟ ಮೊದಲಿಗೆ ವಿಲೀನವಾಗುವುದರೊಂದಿಗೆ ಮುನ್ನುಡಿಯನ್ನು ಬರೆದರು. ಆ ಸಂದರ್ಭದಲ್ಲಿ ತಮ್ಮ ಜೊತೆಗಿನ ಇತರ ಸಂಸ್ಥಾನಿಕರನ್ನು ಎದುರು ಹಾಕಿಕೊಂಡೂ ಕೂಡ ಭವ್ಯ ಭಾರತದ ಕನಸನ್ನು ಕಂಡವರಲ್ಲಿ ಮೊದಲಿಗರಾಗಿದ್ದರು.
ಧಾರ್ಮಿಕ
"ದಾರ್ಮೀಕವಾಗಿ ಎಲ್ಲಾ ತಾಲುಕಿನ ಜನರು ಸಹೊದರ ಮನೊಭಾವ ಹೊಂದಿದ್ದಾರೆ"
ಬಾಲಕರ ಪದವಿ ಪೂರ್ವ ಕಾಲೇಜು ಜಮಖಂಡಿ
ಪ್ರಮುಖ ವಿದ್ಯಾಸಂಸ್ಥೆಗಳು
ಬಿ.ಎಲ್.ಡಿ.ಇ. ಸಂಸ್ಥೆ, ಜಮಖಂಡಿ (ನ್ಯಾಕ್ 'ಎ' ಗ್ರೇಡ್ ಮಾನ್ಯತೆ) ಶ್ರೀ ವೆಂಕಟೇಶ್ವರ ಕೈಗಾರಿಕಾ ತರಬೇತಿ ಸಂಸ್ಥೆ, ಜಮಖಂಡಿ ' ತುಂಗಳ ವಿಜ್ಞಾನ ವಿದ್ಯಾಲಯ ಪಟವರ್ದನ ಮಹಾರಾಜರ ಪಿ ಬಿ ಹಾಯಸ್ಕೂಲ
ಭಾಷೆ
ಮುಖ್ಯ ಭಾಷೆ ಕನ್ನಡ ಸಂಗೀತ ಮತ್ತು ಕಲೆ
'ಸ್ವತಂತ್ರ ಹೋರಾಟಗಾರರು ಮತ್ತು ಗಾಂಧೀವಾದಿಗಳು
ಪ್ರಮುಖ ಬೆಳೆಗಳು
ಕಬು, ಅರಿ‍‍ಶಿಣ, ಜೋಳ, ಸಜ್ಜೆ, ಸೇಂಗಾ, ಸೂರ್ಯಪಾನ, ಉಳ್ಳಾಗಡ್ಡಿ(ಈರುಳ್ಳೆ). ಪ್ರಮುಖ ಆಹಾರ ಧಾನ್ಯ ಜೋಳ.ಜೊತೆಗೆ ಗೋಧಿ, ಬೇಳೆಕಾಳುಗಳು.
ಸಮೀಪದ ಸ್ಥಳಗಳು
ಜಮಖಂಡಿಯಿಂದ 8ಕಿಲೋಮೀಟರ್ ದೂರದಲ್ಲಿ ಸೂಕ್ಷೇತ್ರ kadakol ಗ್ರಾಮದಲ್ಲಿ ಹೆಬ್ಬಿ ಬಸವೇಶ್ವರ ಮತ್ತು ಗುಬ್ಬೇಶ್ವರ ದೇವಸ್ಥಾನ ಪ್ರಸಿದ್ಧಿಯನ್ನು ಹೊಂದಿವೆ ಜಮಖಂಡಿಯಿಂದ 12 ಕಿಲೋಮೀಟರ ಸುಕ್ಷೇತ್ರ ಮರೇಗುದ್ದಿ ಶ್ರೀ ಅಡವಿಸಿದ್ದೇಶ್ವರ ಮಠ ಇದೆ. & ಜಮಖಂಡಿಯಿಂದ ೨೫ ಕಿಲೊಮೀಟರ ದೂರ ಹೋದರೆ ಹಳಿಂಗಳಿ ಎಂಬ ಐತಿಹಾಸಿಕ ಸ್ಥಳವಿದೆ. ಅಲ್ಲಿ ಪ್ರಾಚಿನ ಕಾಲದ ಜೈನ ಮುನಿಗಳ ೭೦೦ ಮುನಿಗಳ ಸಮಾಧಿ ಸ್ಥಳಗಳಿವೆ.ಮರೇಗುದ್ದಿ ನಂತರ ಕೊಣ್ಣೂರ ಇರುವುದು ಅಲ್ಲಿ " ಶ್ರೀ ಕರಿಸಿದ್ದೇಶ್ವರ " ಎಂಬ ದೇವರು ಪ್ರಸಿದ್ಡನಾಗಿದ್ದಾನೆ.ಕಲ್ಹಳ್ಳಿ ಶ್ರೀ ವೇಂಕಟೇಶ್ವರ ಐತಿಹಾಸಿಕ ಪ್ರಭಾವಿ ದೇವಸ್ಥಾನ ಇದೆ.(೧೦ ಕಿ.ಮಿ) ಕಡಪಟ್ಟಿ ಶ್ರೀ ಬಸವೇಶ್ವರ ದೇವಸ್ಥಾನ ಇದೆ.ಸಮಿಪ ಹಿಪ್ಪರಗಿಯ ಕೃಷ್ಣಾ ತಿರದ ದಡದಲ್ಲಿ ಪ್ರಾಚಿನ ಕಾಲದ ಆಧ್ಯಾತ್ಮಿಕ ಸಂಗಮೇಶ್ವರ ದೇವಸ್ಥಾನ ಪ್ರಸಿಧ್ದಿ ಇರುತ್ತದೆ ಚಿಕ್ಕಪಡಸಲಗಿ ಶ್ರಮಭಿಂದು ಸಾಗರ ಇದೆ.ಮಧುರಖಂಡಿಯಲ್ಲಿ ಶ್ರೀ ಮಹಾಲಕ್ಷ್ಮೀ ದೇವಸ್ಥಾನ ಪ್ರಸಿದ್ದಿ ಹೊಂದಿದೆ.ಸಜ್ಜಿ ಹನುಮಂತನ ದೇವಸ್ಥಾನ ಪ್ರಸಿದ್ದಿ ಹೊಂದಿದೆ ಕುಂಚನೂರ.ಮಾಹಾದೇವ ದೆವಸ್ಥಾನ ಪ್ರಸಿದ್ದಿ ಹೊಂದಿದೆ.ಜಮಖಂಡಿಯಿಂದ 15km ದೂರದಲ್ಲಿ ಶ್ರೀ ಶಿವಾನಂದ ಮಠ ಮೈಗೂರ ಪ್ರಸಿದ್ದಿ ಹೊಂದಿದೆ ಜಮಖಂಡಿ ಯಿಂದ ೧೪km ದೂರದಲ್ಲಿ ಕೊಲ್ಹಾಪುರ ಪ್ರಸಿದ್ಧಿ ಶ್ರೀ ಮುತ್ತೂರು ಮಹಾಲಕ್ಷ್ಮೀ ದೇವಸ್ಥಾನ ಇದೆ..
ಪ್ರಮುಖ ರಾಜಕಾರಣಿಗಳು ರಾಜು
ಪ್ರವಾಸ
ಇಲ್ಲಿ ಪ್ರಸಿದ್ದವಾದ ಜಮಖಂಡಿ ಅರಮನೆ ಇರುತ್ತದೆ. ಇದರ ಸುತ್ತಮುತ್ತಲು ವಿಶಾಲವಾದ ಐತಿಹಾಸಿಕ ಪ್ರದೇಶಗಳು ದೊರೆಯುತ್ತವೆ.
ಐತಿಹಾಸಿಕ ಕೇಂದ್ರ ಬಿಂದುವಾಗಿ ಕಟ್ಟೆ ಕೆರೆ ಇಲ್ಲಿ ನಿರ್ಮಿಸಲಾಗಿದೆ ಅಲ್ಲಿ ಸಾಲುಮರದ ತಿಮ್ಮಕ್ಕ ವೃಕ್ಷೋದ್ಯಾನವಿದೆ
ರಸ್ತೆ ಸಾರಿಗೆ
ವಾಯವ್ಯ .ಕ.ರಾ.ಸಾ.ಸಂಸ್ಥೆ ವಿಭಾಗ
ಜಮಖ೦ಡಿ ಪಟ್ಟಣ ಸಾರಿಗೆ ಸಂಪರ್ಕ ಹೊಂದಿದೆ. ಸರಕಾರೇತರ ಮತ್ತು ವಾಯುವ್ಯ ಕರ್ನಾಟಕ ಸಾರಿಗೆ ಸಂಸ್ಥೆಯ ಸಾರಿಗೆ ವಾಹನಗಳು (ಬಸ್ ಗಳು) ಜಿಲ್ಲೆಯಾದ್ಯಂತ ಸಂಚರಿಸುತ್ತವೆ. ಜಿಲ್ಲೆಯಲ್ಲಿ ಎರಡನೆ ಅತೀ ಹೆಚ್ಚು ಬಸ್ಗಳನ್ನು ಹೊಂದಿರುವುದು ಜಮಖಂಡಿ ಘಟಕ.
ವಿಮಾನ ನಿಲ್ದಾಣ ಹಾಗೂ ಬಂದರು
ನಗರಕ್ಕೆ ಹತ್ತಿರವಾದ ಕಾರವಾರ ಹಾಗೂ ಗೋವಾ ಬಂದರುಗಳಿವೆ.ಹುಬ್ಬಳಿ ವಿಮಾನ ನಿಲ್ದಾಣ
ಹೆದ್ದಾರಿ
ಜಮಖಂಡಿಯಿಂದ ಬಿಜಾಪೂರವರೆಗೆ ಸುಮಾರು ೬೨ ಕಿಮಿ ಹೆದ್ದಾರಿ ಇದೆ
ಕ್ರೀಡಾಂಗಣ
ಐತಿಹಾಸಿಕ ಪೊಲೊ ಮೈದಾನ
ಕ್ರೀಡಾ ಪ್ರತಿಭೆಗಳು ಮತ್ತು ಸಾಧನೆಗಳು ಹುನ್ನೂರ ಗ್ರಾಮದ "ಶ್ರೀಧರ ನಿಂಗಪ್ಪ ಸವನೂರ" ಸೈಕ್ಲಿಂಗದಲ್ಲಿ ಮಾಡಿದ ಸಾಧನೆಗೆ ಕರ್ನಾಟಕ ಸರಕಾರವು ರಾಜ್ಯದ ಪ್ರತಷ್ಟಿತ ಪ್ರಶಸ್ತಿ ಆದ ಏಕಲವ್ಯ  ಪ್ರಶಸ್ತಿ ಯನ್ನು ನೀಡಿ ಗೌರವಿಸಿದೆ.
ಹುನ್ನೂರ ಗ್ರಾಮದ ಖೋ ಖೋ ತಂಡವು ರಾಷ್ಟ್ರ ಮಟ್ಟದಲ್ಲಿನ ಖೋ ಖೋ ಪಂದ್ಯಾವಳಿ ಸ್ಪರ್ಧಿಸಿರುತ್ತಾರೆ.
ನಗರ ಆಡಳಿತ
ವಾರ್ಡ್ ಗಳು ನಗರದಲ್ಲಿ ಒಟ್ಟು [32] ವಾರ್ಡ್ ಗಳು ಇರುತ್ತವೆ.
ಜಮಖ೦ಡಿಯ ಪ್ರಮುಖ ಬಡಾವಣೆಗಳು
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮಿಶ್ರಿತ ವಿಶಿಷ್ಠವಾದ ಕನ್ನಡವೆಂದೇ ಗುರುತಿಸಲ್ಪಡುತ್ತದೆ. ಒಕ್ಕಲುತನ ಮುಖ್ಯ ಉದ್ಯೋಗ. ಜೊತೆಗೆ ಕೆಲವೊಂದು ಗ್ರಾಮಗಳಲ್ಲಿ ನೇಕಾರಿಕೆ ಇದೆ. ಪ್ರಮುಖ ಬೆಳೆಗಳು: ಜೋಳ, ಸಜ್ಜೆ, ಶೇಂಗಾ,ಚಿಕ್ಕು, ಸೂರ್ಯಕಾಂತಿ, ಉಳ್ಳಾಗಡ್ಡಿ (ಈರುಳ್ಳಿ). ಜಮಖಂಡಿಯ ದ್ರಾಕ್ಷಿ, ದಾಳಿಂಬೆ, ನಿಂಬೆ ಹಣ್ಣುಗಳು ಪರರಾಜ್ಯಗಳಿಗೆ, ಪರದೇಶಗಳಿಗೆ ರಫ್ತು ಆಗುತ್ತವೆ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. 'ಜವಾರಿ' ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರುಗಳು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಯೋಜನೆಗಳು
[ಚಿತ್ರ:http://www.jamkhanditown.gov.in/sites/jamkhanditown.gov.in/files/ram.JPG ]== ಚಿತ್ರ ಗ್ಯಾಲರಿ ==
{{ =
Jamakhandi Website : https://rameshhalagond8.wixsite.com/rpskills
ಉಲ್ಲೇಖಗಳು
<References/> ಖಾಸಗಿ ಬಸ್ ನಿಲ್ದಾಣದ
ವರ್ಗ:ಕರ್ನಾಟಕದ ಜಿಲ್ಲೆಗಳು ವರ್ಗ:ಬಾಗಲಕೋಟೆ ಜಿಲ್ಲೆ ವರ್ಗ:ಬಾಗಲಕೋಟೆ ವರ್ಗ:ಬಾಗಲಕೋಟೆ ಜಿಲ್ಲೆಯ ತಾಲೂಕುಗಳು
ಹೈಡ್ರೋಪೋನಿಕ್ಸ್ (ಜಲಕೃಷಿ)
ಹೈಡ್ರೋಪೋನಿಕ್ಸ್ (ಜಲಕೃಷಿ)(ಗ್ರೀಕ್ ನ ಪದಗಳಾದ ಹೈಡ್ರೋ, ಎಂದರೆ ನೀರು ಹಾಗು ಪಾನಸ್ ಎಂದರೆ ಕೆಲಸ) ಎಂಬುದು ಮಣ್ಣನ್ನು ಬಳಸದೆ, ನೀರಿನಲ್ಲಿ ಖನಿಜ ಪುಷ್ಟಿಕಾರಿ ದ್ರಾವಣವನ್ನು ಬಳಸಿಕೊಂಡು ಸಸ್ಯಗಳನ್ನು ಬೆಳೆಸುವ ವಿಧಾನ. ಭೂಮಿಯ ಮೇಲೆ ಬೆಳೆಯುವ ಸಸ್ಯಗಳನ್ನು ಅವುಗಳ ಬೇರುಗಳೊಂದಿಗೆ ಕೇವಲ ಖನಿಜ ಪುಷ್ಟಿಕಾರಿ ದ್ರಾವಣದಿಂದ ಅಥವಾ ಒಂದು ನಿಷ್ಕ್ರಿಯ ಜೀವಮಾಧ್ಯಮದೊಂದಿಗೆ ಬೆಳೆಸಬಹುದು, ಉದಾಹರಣೆಗೆ ಪರ್ಲೈಟ್, ಜಲ್ಲಿಸ್ತರ, ಖನಿಜ ಉಣ್ಣೆ, ಅಥವಾ ತೆಂಗಿನ ಸಿಪ್ಪೆ.
ಸಸ್ಯಗಳು ಅಗತ್ಯವಿರುವ ಖನಿಜ ಪುಷ್ಟಿಕಾರಿಗಳನ್ನು ನೀರಿನಲ್ಲಿ ಅಜೈವಿಕ ಅಯಾನುಗಳೆಂದು ಹೀರಿಕೊಳ್ಳುತ್ತವೆಂದು 19ನೇ ಶತಮಾನದಲ್ಲಿ ಸಂಶೋಧಕರು ಪತ್ತೆಹಚ್ಚಿದರು. ಸ್ವಾಭಾವಿಕ ಪರಿಸ್ಥಿತಿಗಳಲ್ಲಿ, ಮಣ್ಣು, ಖನಿಜ ಪೌಷ್ಟಿಕ ಭಂಡಾರವಾಗಿ ಕಾರ್ಯ ನಿರ್ವಹಿಸುತ್ತದೆ ಆದರೆ ಕೇವಲ ಮಣ್ಣು ಒಂದೇ ಸಸ್ಯದ ಬೆಳವಣಿಗೆಗೆ ಸಾಕಾಗುವುದಿಲ್ಲ. ಮಣ್ಣಿನಲ್ಲಿರುವ ಖನಿಜ ಪೌಷ್ಟಿಕಗಳು ನೀರಿನಲ್ಲಿ ಕರಗಿದಾಗ, ಸಸ್ಯದ ಬೇರುಗಳು ಅವುಗಳನ್ನು ಹೀರಿಕೊಳ್ಳಲು ಸಾಧ್ಯವಾಗುತ್ತದೆ. ಕೃತಕವಾಗಿ ಸಸ್ಯಕ್ಕೆ ಸರಬರಾಜಾಗಿರುವ ನೀರಿಗೆ ಅಗತ್ಯವಿದ್ದಷ್ಟು ಖನಿಜ ಪೌಷ್ಟಿಕಗಳನ್ನು ಸೇರಿಸಿದಾಗ, ಸಸ್ಯವು ಹುಲುಸಾಗಿ ಬೆಳೆಯಲು ಮಣ್ಣಿನ ಅಗತ್ಯ ಬೀಳುವುದಿಲ್ಲ. ಜಲಕೃಷಿಯಲ್ಲಿ ಬಹುತೇಕವಾಗಿ ಭೂಮಿಯ ಮೇಲೆ ಬೆಳೆಯುವ ಯಾವುದೇ ಸಸ್ಯವು ಬೆಳವಣಿಗೆಯಾಗುತ್ತದೆ. ಜೀವವಿಜ್ಞಾನದ ಸಂಶೋಧನೆ ಹಾಗು ಕಲಿಕೆಯಲ್ಲಿ ಜಲಕೃಷಿ ಒಂದು ಪ್ರಮಾಣಕ ವಿಧಾನವೂ ಸಹ ಆಗಿದೆ.
ಇತಿಹಾಸ
ಮಣ್ಣನ್ನು ಬಳಸದೆ ಭೂಮಿಯ ಮೇಲೆ ಬೆಳೆಯುವ ಸಸ್ಯಗಳ ಬಗ್ಗೆ ವಿವರಣೆಯನ್ನು 1627ರಲ್ಲಿ ಪ್ರಕಟಗೊಂಡ ಸರ್ ಫ್ರ್ಯಾನ್ಸಿಸ್ ಬೇಕನ್ ರ ಸಿಲ್ವ ಸಿಲ್ವರಮ್ ನಲ್ಲಿ ನೀಡಲಾಗಿದೆ, ಪುಸ್ತಕವನ್ನು ಅವರ ಮರಣದ ಒಂದು ವರ್ಷದ ನಂತರ ಪ್ರಕಾಶನ ಗೊಳಿಸಲಾಯಿತು. ಇದರ ನಂತರ ನೀರನ್ನು ಬಳಸಿಕೊಂಡು ಕೃಷಿ ಮಾಡುವ ಸಂಸ್ಕೃತಿಯು ಒಂದು ಜನಪ್ರಿಯ ಸಂಶೋಧನಾ ವಿಧಾನವಾಯಿತು. 1699ರಲ್ಲಿ, ಜಾನ್ ವುಡ್ವರ್ಡ್ ಪ್ರಾಯೋಗಿಕವಾಗಿ ನೀರನ್ನು ಬಳಸಿಕೊಂಡು ಪುದೀನಾ ಸೊಪ್ಪನ್ನು ಬೆಳೆದಿದ್ದರ ಬಗ್ಗೆ ಪ್ರಕಟಿಸಿದರು. ಸಸ್ಯಗಳು ಭಟ್ಟಿ ಇಳಿಸಿದ ಶುದ್ದ ನೀರಿಗಿಂತ ಉತ್ತಮವಾಗಿ ಕಡಿಮೆ ಶುದ್ಧತೆಯನ್ನು ಉಳ್ಳ ನೀರಿನ ಮೂಲದಲ್ಲಿ ಬೆಳೆಯುತ್ತದೆ ಎಂಬುದನ್ನು ಪತ್ತೆ ಮಾಡಿದರು. 1842ರ ಸುಮಾರಿಗೆ, ಸಸ್ಯದ ಬೆಳವಣಿಗೆಗೆ ಅತ್ಯಾವಶ್ಯಕವಾಗಿ ಬೇಕಾದುದೆಂದು ಪರಿಗಣಿಸಲಾದ ಒಂಬತ್ತು ಅಂಶಗಳನ್ನು ಪಟ್ಟಿ ಮಾಡಲಾಯಿತು, ಅಲ್ಲದೇ 1859-65ರವರೆಗೂ ಜರ್ಮನ್ ಸಸ್ಯವಿಜ್ಞಾನಿಗಳಾದ ಜೂಲಿಯಸ್ ವೊನ್ ಸಚ್ಸ್ ಹಾಗು ವಿಲ್ಹೆಲ್ಮ್ ಕ್ನೋಪ್ ಕಂಡುಹಿಡಿದ ಅಂಶಗಳು, ಮಣ್ಣುರಹಿತ ಕೃಷಿಯ ವಿಧಾನದ ಅಭಿವೃದ್ಧಿಗೆ ನಾಂದಿ ಹಾಡಿತು. ಮಣ್ಣನ್ನು ಬಳಸದೆ ಖನಿಜ ಪೌಷ್ಟಿಕ ದ್ರಾವಣಗಳನ್ನು ಬಳಸಿಕೊಂಡು ಭೂಮಿಯ ಮೇಲೆ ಬೆಳೆಯುವ ಸಸ್ಯಗಳ ವಿಧಾನಕ್ಕೆ ದ್ರಾವಣ ಕೃಷಿ ಎಂದು ಕರೆಯಲಾಗುತ್ತದೆ. ಇದು ಶೀಘ್ರದಲ್ಲೇ ಒಂದು ಉತ್ತಮ ಸಂಶೋಧನೆ ಹಾಗು ಬೋಧನಾ ವಿಧಾನವಾಗಿ ಜನಪ್ರಿಯತೆ ಗಳಿಸಿತು. ಅಲ್ಲದೇ ಇಂದಿಗೂ ವ್ಯಾಪಕವಾಗಿ ಬಳಕೆಯಲ್ಲಿದೆ. ದ್ರಾವಣ ಕೃಷಿಯನ್ನು ಇಂದು ಜಲಕೃಷಿಯ ಮಾಧ್ಯಮವೆಂದು ಪರಿಗಣಿಸಲಾಗಿದೆ, ಇದರಲ್ಲಿ ಯಾವುದೇ ನಿಷ್ಕ್ರಿಯವಾದ ಜೀವವಿಧಾನಗಳಿಲ್ಲ.
ಮಣ್ಣುರಹಿತ ಕೃಷಿ
ವಾರ್ಷಿಕವಾಗಿ ಧಾರಕ ಸಸ್ಯಗಳನ್ನು ಶತಕೋಟಿಗಟ್ಟಲೆ ಉತ್ಪಾದಿಸಲಾಗುತ್ತದೆ, ಇದರಲ್ಲಿ ಹಣ್ಣು, ನೆರಳು ನೀಡುವ ಹಾಗು ಅಲಂಕಾರಿಕ ಸಸ್ಯಗಳು, ಕುರುಚಲು ಗಿಡಗಳು, ಕಾಡಿನಲ್ಲಿ ಬೆಳೆಯುವ ಮೊಳಕೆ ಗಿಡಗಳು, ತರಕಾರಿ ಸಸಿಗಳು, ಪಾತಿ ಗಿಡಗಳು, ಮೂಲಿಕೆಯ ಸಸ್ಯಗಳು ಹಾಗು ಬಳ್ಳಿಗಳು ಸೇರಿವೆ. ಧಾರಕದ ಹಲವು ಸಸ್ಯಗಳು ಮಣ್ಣುರಹಿತ ಮಾಧ್ಯಮದಲ್ಲಿ ಬೆಳೆಯಲಾಗುತ್ತದೆ, ಇವು ಮಣ್ಣುರಹಿತ ಕೃಷಿಯನ್ನು ಪ್ರತಿನಿಧಿಸುತ್ತವೆ. ಆದಾಗ್ಯೂ, ಇದರಲ್ಲಿ ಹಲವು ಜಲಕೃಷಿಯಲ್ಲ ಏಕೆಂದರೆ, ಮಣ್ಣುರಹಿತ ಮಾಧ್ಯಮವು ಸಾಮಾನ್ಯವಾಗಿ ನಿಧಾನವಾಗಿ ಬಿಡುಗಡೆಯಾಗುವ ಗೊಬ್ಬರಗಳು, ಕ್ಯಾಟಯಾನುಗಳ ವಿನಿಮಯ ಹಾಗು ಸ್ವತಃ ಜೈವಿಕ ಮಾಧ್ಯಮದ ವಿಭಜನೆ ಮೂಲಕ ಕೆಲವು ಖನಿಜ ಪೌಷ್ಟಿಕಗಳನ್ನು ಒದಗಿಸುತ್ತದೆ. ಧಾರಕ ಸಸ್ಯಗಳಿಗೆ ಹಲವು ಮಣ್ಣುರಹಿತ ಮಾಧ್ಯಮವೂ ಸಹ ಜೈವಿಕ ಪದಾರ್ಥಗಳಾದ ಸಸ್ಯಾಂಗಾರ ಅಥವಾ ಮಿಶ್ರಗೊಬ್ಬರದ ತೊಗಟೆಯನ್ನು ಒಳಗೊಂಡಿದೆ, ಇದು ಸಸ್ಯಕ್ಕೆ ಸ್ವಲ್ಪಮಟ್ಟಿಗಿನ ಪ್ರಮಾಣಿತ ಸಾರಜನಕ ಒದಗಿಸುತ್ತದೆ. ಸಸ್ಯಾಂಗಾರದ ಚೀಲಗಳಲ್ಲಿ ಸಸ್ಯಗಳ ಹಸಿರುಮನೆ ಬೆಳವಣಿಗೆಯನ್ನು ಸಾಮಾನ್ಯವಾಗಿ ಜಲಕೃಷಿ ಎಂದು ಹೆಸರಿಸಲಾಗುತ್ತದೆ, ಆದರೆ ತಾಂತ್ರಿಕವಾಗಿ ಮಾಧ್ಯಮವು ಕೆಲವು ಖನಿಜ ಪೌಷ್ಟಿಕಗಳನ್ನು ಒದಗಿಸುತ್ತದೆ ಎಂಬ ಕಾರಣಕ್ಕಾಗಿ ಅಲ್ಲ.
ಪ್ರಯೋಜನಗಳು
ಜಲಕೃಷಿಯನ್ನು ವಿಶ್ವದಾದ್ಯಂತ ಆಹಾರ ತಯಾರಿಕೆಯಲ್ಲಿ ಬಳಸಲಾಗುವುದಕ್ಕೆ ಕೆಲ ಕಾರಣಗಳು ಈ ಕೆಳಕಂಡತಿವೆ: ಇಂದು, ಜಲಕೃಷಿಯು ಬೆಳೆವಿಜ್ಞಾನದ ಒಂದು ಅಂಗವಾಗಿ ಸ್ಥಾಪಿತವಾಗಿದೆ. ಕ್ಷಿಪ್ರ ಪ್ರಗತಿಯೂ ನಡೆಯುತ್ತಿದೆ, ಜೊತೆಗೆ ಹಲವು ರಾಷ್ಟ್ರಗಳಲ್ಲಿ ಸಾಬಿತಾದ ಪರಿಣಾಮಗಳು ಆಮೂಲಾಗ್ರವಾಗಿ ವಾಸ್ತವಿಕವಾಗಿವೆ. ಅಲ್ಲದೇ ತೋಟಗಾರಿಕೆಯ ಸಾಂಪ್ರದಾಯಿಕ ವಿಧಾನಗಳ ಮೇಲೆ ನಿರ್ದಿಷ್ಟವಾದ ಪ್ರಯೋಜನಗಳನ್ನು ಉಂಟುಮಾಡಿವೆ. ಸಸ್ಯಗಳ ಮಣ್ಣುರಹಿತ ಕೃಷಿಯ ಎರಡು ಪ್ರಮುಖ ಅನುಕೂಲಗಳಲ್ಲಿ ಮೊದಲನೆಯದು, ಅಧಿಕ ಇಳುವರಿ, ಹಾಗು ಎರಡನೆಯದು, ಎಲ್ಲೆಲ್ಲಿ ಭೂಮಿಯ ಮೇಲೆ ಕೃಷಿ ಮಾಡುವುದು ಸಾಧ್ಯವಿಲ್ಲವೋ ಅಲ್ಲಿ ಜಲಕೃಷಿ ಮಾಡಬಹುದು.
ವಿಧಾನಗಳು
ಜಲಕೃಷಿಯ ಎರಡು ಪ್ರಮುಖ ವಿಧಾನಗಳೆಂದರೆ ದ್ರಾವಣ ಕೃಷಿ ಹಾಗು ಮಾಧ್ಯಮ ಕೃಷಿ. ದ್ರಾವಣ ಕೃಷಿಯಲ್ಲಿ ಸಸ್ಯದ ಬೇರುಗಳಿಗೆ ಯಾವುದೇ ಘನ ಮಾಧ್ಯಮವನ್ನು ಬಳಸಲಾಗುವುದಿಲ್ಲ, ಕೇವಲ ಪೌಷ್ಟಿಕ ದ್ರಾವಣವನ್ನು ಬಳಸಲಾಗುತ್ತದೆ. ದ್ರಾವಣ ಮಾಧ್ಯಮದ ಮೂರು ಪ್ರಮುಖ ಮಾಧ್ಯಮಗಳೆಂದರೆ, ಸ್ಥಿರ ದ್ರಾವಣ ಕೃಷಿ, ನಿರಂತರ ಹರಿಯುವ ದ್ರಾವಣ ಕೃಷಿ ಹಾಗು ಏರೋಪೋನಿಕ್ಸ್. ಮಾಧ್ಯಮ ಕೃಷಿಯು ಸಸ್ಯದ ಬೇರುಗಳಿಗೆ ಘನ ಮಾಧ್ಯಮದ ವಿಧಾನವನ್ನು ಬಳಸುತ್ತವೆ. ಇದನ್ನು ಮಾಧ್ಯಮದ ಮಾದರಿಗೆ ಹೆಸರಿಸಲಾಗಿದೆ, ಉದಾಹರಣೆಗೆ ಮರಳು ಕೃಷಿ, ಜಲ್ಲಿ ಹರವು ಕೃಷಿ ಅಥವಾ ಕಲ್ಲುಉಣ್ಣೆ (ಸಣ್ಣ-ಹಗುರ ಎಳೆಗಳುಳ್ಳ ವಸ್ತು,ಇನ್ಸುಲೇಟರ್ )ಕೃಷಿ. ಪ್ರತಿ ಮಾಧ್ಯಮದಲ್ಲಿ ಎರಡು ಪ್ರಮುಖ ವ್ಯತ್ಯಾಸಗಳಿವೆ, ಉಪನೀರಾವರಿ ಹಾಗು ಮೇಲ್ಭಾಗದ ನೀರಾವರಿ. ಎಲ್ಲ ವಿಧಾನಗಳಿಗೆ, ಜಲಕೃಷಿಯ ಹೆಚ್ಚಿನ ದ್ರವಾಶಯಗಳನ್ನು ಇತ್ತೀಚಿಗೆ ಪ್ಲ್ಯಾಸ್ಟಿಕ್ ನಲ್ಲಿ ನಿರ್ಮಿಸಲಾಗುತ್ತದೆ. ಆದರೆ ಇತರ ಪದಾರ್ಥಗಳನ್ನೂ ಸಹ ಬಳಸಲಾಗುತ್ತದೆ, ಇದರಲ್ಲಿ ಜಲ್ಲಿಗಾರೆಯ, ಗಾಜಿನ, ಲೋಹದ, ತರಕಾರಿ ಘನಗಳ ಹಾಗು ಮರದ ದ್ರವಾಶಯಗಳೂ ಸೇರಿವೆ. ಧಾರಕಗಳು, ಪೌಷ್ಟಿಕ ದ್ರಾವಣದಲ್ಲಿ ಪಾಚಿ ಬೆಳವಣಿಗೆಯಾಗುವುದನ್ನು ತಡೆಗಟ್ಟಲು ಬೆಳಕನ್ನು ವರ್ಜಿಸಬೇಕು.
ಸ್ಥಿರ ದ್ರಾವಣ ಕೃಷಿ
ಸ್ಥಿರ ದ್ರಾವಣ ಕೃಷಿಯಲ್ಲಿ, ಸಸ್ಯಗಳು ಪೌಷ್ಟಿಕ ದ್ರಾವಣದ ಧಾರಕಗಳಲ್ಲಿ ಬೆಳೆಯುತ್ತವೆ, ಉದಾಹರಣೆಗೆ ಗಾಜಿನ ಮೇಸನ್ ಭರಣಿಗಳು(ಮಾದರಿಯಾಗಿ ಮನೆಗಳಲ್ಲಿ ಬಳಕೆಯಾಗುತ್ತವೆ), ಪ್ಲ್ಯಾಸ್ಟಿಕ್ ಬಕೆಟ್ ಗಳು, ಟಬ್ಬುಗಳು ಅಥವಾ ತೊಟ್ಟಿಗಳು. ದ್ರಾವಣವನ್ನು ಸಾಮಾನ್ಯವಾಗಿ ಸೌಮ್ಯ ಮಟ್ಟದ ಗಾಳಿಗೊಡ್ಡಲಾಗುತ್ತದೆ. ಆದರೆ ಅವುಗಳನ್ನು ಗಾಳಿಗೊಡ್ಡದೆಯೂ ಸಹ ಇರಬಹುದು. ಗಾಳಿಗೊಡ್ಡದಿದ್ದರೆ, ದ್ರಾವಣದ ಮಟ್ಟವನ್ನು ಕಡಿಮೆ ಮಾಡಲಾಗುತ್ತದೆ, ಇದರಿಂದ ದ್ರಾವಣದ ಮೇಲಿರುವ ಬೇರುಗಳು ಸಾಕಷ್ಟು ಆಮ್ಲಜನಕವನ್ನು ಹೀರಿಕೊಳ್ಳಲು ಸಾಧ್ಯವಾಗುತ್ತದೆ. ಪ್ರತಿ ಸಸ್ಯಕ್ಕೆ ದ್ರವಾಶಯದ ಮುಚ್ಚಳದಲ್ಲಿ ಒಂದು ರಂಧ್ರವನ್ನು ಕೊರೆಯಲಾಗುತ್ತದೆ. ಪ್ರತಿ ದ್ರವಾಶಯದಲ್ಲಿ ಒಂದರಿಂದ ಹಿಡಿದು ಹಲವು ಸಸ್ಯಗಳಿರಬಹುದು. ಸಸ್ಯದ ಗಾತ್ರವು ಅಧಿಕವಾಗುತ್ತಿದ್ದಂತೆ ದ್ರವಾಶಯದ ಗಾತ್ರವೂ ಸಹ ದೊಡ್ಡದಾಗಬಹುದು. ಈ ವ್ಯವಸ್ಥೆಯನ್ನು ಮನೆಯಲ್ಲಿ, ಪ್ಲ್ಯಾಸ್ಟಿಕ್ ಆಹಾರ ಧಾರಕಗಳಿಂದ ಅಥವಾ ಗಾಜಿನ ಡಬ್ಬಿಗಳಿಂದ ನಿರ್ಮಿಸಬಹುದು, ಜೊತೆಗೆ ಅಕ್ವೇರಿಯಂ ಪಂಪ್, ಅಕ್ವೇರಿಯಂ ವಾಯುನಾಳ ಕೊಳವೆಗಳು ಹಾಗು ಅಕ್ವೇರಿಯಂ ಕವಾಟಗಳಿಂದ ಇವುಗಳನ್ನು ಗಾಳಿಗೊಡ್ಡಬಹುದು. ಶುಭ್ರವಾದ ಧಾರಕಗಳನ್ನು ಅಲ್ಯೂಮಿನಿಯಂ ರೇಕು, ವೃತ್ತ ಪತ್ರಿಕೆ, ಕಪ್ಪು ಪ್ಲ್ಯಾಸ್ಟಿಕ್ ಅಥವಾ ಇತರ ಪದಾರ್ಥಗಳಿಂದ ಬೆಳಕನ್ನು ತಡೆಗಟ್ಟಲು ಬಳಸಬಹುದು, ಈ ವಿಧಾನಗಳು ಪಾಚಿ ಕಟ್ಟುವುದನ್ನು ತಡೆಗಟ್ಟವಲ್ಲಿ ಸಹಕಾರಿಯಾಗಿದೆ. ಪೌಷ್ಟಿಕ ದ್ರಾವಣವನ್ನು ಕ್ರಮಾನುಗತವಾಗಿ ಬದಲಾವಣೆ ಮಾಡಲಾಗುತ್ತದೆ, ಉದಾಹರಣೆಗೆ ವಾರಕ್ಕೊಮ್ಮೆ, ಅಥವಾ ಒಂದು ವಿದ್ಯುತ್ ವಾಹಕತೆ ಮಾಪಕವು ನಿರ್ಧರಿಸುವ ನಿರ್ದಿಷ್ಟ ಮಟ್ಟಕ್ಕಿಂತ ಸಾರೀಕರಣವು ಕಡಿಮೆಯಾದರೆ ಬದಲಾವಣೆ ಮಾಡಲಾಗುತ್ತದೆ. ಯಾವುದೇ ಸಂದರ್ಭದಲ್ಲಿ ದ್ರಾವಣವು ನಿರ್ದಿಷ್ಟ ಮಟ್ಟಕ್ಕಿಂತ ಕಡಿಮೆಯಿದ್ದರೆ, ನೀರು ಅಥವಾ ತಾಜಾ ಪೌಷ್ಟಿಕ ದ್ರಾವಣವನ್ನು ಸೇರಿಸಲಾಗುತ್ತದೆ, ದ್ರಾವಣದ ಮಟ್ಟವನ್ನು ಕಾಯ್ದುಕೊಳ್ಳಲು ಒಂದು ಮಾರಿಯೊಟ್ಟೆ ಬಾಟಲ್, ಅಥವಾ ಒಂದು ಪ್ಲಾವಕ ಕವಾಟವನ್ನು ಸ್ವಯಂಚಾಲಿತವಾಗಿ ಬಳಕೆ ಮಾಡಬಹುದು. ಬೃಹತ್ ದ್ರಾವಣ ಕೃಷಿಯಲ್ಲಿ, ಪೌಷ್ಟಿಕ ದ್ರಾವಣದ ಮೇಲ್ಮೈಯಲ್ಲಿ ತೇಲಾಡುವ ಪ್ಲಾವಕಶೀಲ ಪ್ಲ್ಯಾಸ್ಟಿಕ್ ಹಾಳೆಯ ಮೇಲೆ ಸಸ್ಯಗಳನ್ನು ಇರಿಸಲಾಗುತ್ತದೆ. ಈ ಮಾದರಿಯಾಗಿ, ದ್ರಾವಣದ ಮಟ್ಟವು ಬೇರುಗಳಿಗಿಂತ ಕಡಿಮೆ ಮಟ್ಟದಲ್ಲಿ ಇರಲಾರವು.
ನಿರಂತರವಾಗಿ ಹರಿಯುವ ದ್ರಾವಣ ಕೃಷಿ
ನಿರಂತರವಾಗಿ ಹರಿಯುವ ದ್ರಾವಣ ಕೃಷಿಯಲ್ಲಿ, ಪೌಷ್ಟಿಕ ದ್ರಾವಣವು ನಿರಂತರವಾಗಿ ಬೇರುಗಳನ್ನು ಮೀರಿ ಹರಿಯುತ್ತವೆ. ಇದು ಸ್ಥಿರ ದ್ರಾವಣ ಕೃಷಿಗಿಂತ ಸ್ವಯಂಚಾಲನೆಗೊಳಿಸುವುದು ಹೆಚ್ಚು ಸುಲಭ, ಏಕೆಂದರೆ ತಾಪಮಾನಕ್ಕೆ ಅನುಗುಣವಾಗಿ ಮಾದರಿ ಸಂಗ್ರಹ ಹಾಗು ಹೊಂದಾಣಿಕೆಗಳು ಹಾಗು ಪೌಷ್ಟಿಕಗಳ ಸಾರಿಕರಣಗಳನ್ನು ದೊಡ್ಡ ಸಂಗ್ರಹ ತೊಟ್ಟಿಯಲ್ಲಿ ಮಾಡಲಾಗುತ್ತದೆ, ಇದು ಸಾವಿರಾರು ಸಸ್ಯಗಳಿಗೆ ಅಗತ್ಯತೆ ಪೂರೈಸುವ ಸಾಮರ್ಥ್ಯ ಹೊಂದಿದೆ. ಒಂದು ಜನಪ್ರಿಯವಾದ ಬದಲಾವಣೆಯೆಂದರೆ ಪೌಷ್ಟಿಕ ಪದರ ವಿಧಾನ ಅಥವಾ NFT, ಇದರಲ್ಲಿ ಸಸ್ಯದ ಬೆಳವಣಿಗೆಗೆ ಅಗತ್ಯವಾದ ಎಲ್ಲ ದ್ರವೀಕೃತ ಪೌಷ್ಟಿಕಗಳನ್ನು ಒಳಗೊಂಡ ನೀರಿನ ಒಂದು ಬಹಳ ಆಳವಿಲ್ಲದ ಝರಿಯು ಹರಿಯುತ್ತದೆ. ಇದು ಜಲನಿರೋಧಕ, ದಪ್ಪನಾದ ಬೇರಿನ ಹಾಸಿನಲ್ಲಿ ಸಸ್ಯರಹಿತ ಬೇರುಗಳಿಂದ ಆಚೆಗೂ ಮರುಪರಿಚಲಿಸುತ್ತದೆ, ಇದು ನೀರು ಹರಿವಿನ ತಳಭಾಗದಲ್ಲಿ ಬೆಳವಣಿಗೆಯಾಗುತ್ತದೆ, ಇದು ಮೇಲ್ಮುಖ ಮೇಲ್ಮೈ ಹೊಂದಿರುತ್ತದೆ, ಇದು ಆರ್ದ್ರತೆಯನ್ನು ಹೊಂದಿದ್ದರೂ, ಗಾಳಿಯಲ್ಲಿರುತ್ತದೆ. ತರುವಾಯ, ಸಸ್ಯದ ಬೇರುಗಳಿಗೆ ಸಾಕಷ್ಟು ಪ್ರಮಾಣದ ಆಮ್ಲಜನಕದ ಸರಬರಾಜಾಗುತ್ತದೆ. ಸರಿಯಾಗಿ ವಿನ್ಯಾಸಗೊಳಿಸಿದ NFT ವ್ಯವಸ್ಥೆಯು ಸರಿಯಾದ ಹರಿವಿನ ವಾಟ, ಸರಿಯಾದ ಹರಿವಿನ ಪ್ರಮಾಣ ಹಾಗು ಸರಿಯಾದ ಹರಿವಿನ ಉದ್ದಳತೆಯ ಬಳಕೆಯನ್ನು ಅವಲಂಬಿಸಿರುತ್ತದೆ. ಜಲಕೃಷಿಯ ಇತರ ವಿಧಾನಗಳಿಗಿಂತ NFT ವ್ಯವಸ್ಥೆಯ ಒಂದು ಪ್ರಮುಖ ಪ್ರಯೋಜನವೆಂದರೆ, ಸಸ್ಯದ ಬೇರುಗಳಿಗೆ ಸಾಕಷ್ಟು ಪ್ರಮಾಣದ ನೀರು, ಆಮ್ಲಜನಕ ಹಾಗು ಪೌಷ್ಟಿಕಗಳ ಸರಬರಾಜಾಗುತ್ತವೆ. ಉತ್ಪಾದನೆಯ ಇತರ ಎಲ್ಲ ವಿಧಾನಗಳಲ್ಲಿ, ಈ ಅಗತ್ಯಗಳ ಸರಬರಾಜಿನ ನಡುವೆ ಘರ್ಷಣೆಗಳಿರುತ್ತವೆ, ಏಕೆಂದರೆ ಇವುಗಳಲ್ಲಿ ಒಂದರ ಅಧಿಕ ಅಥವಾ ಕಡಿಮೆ ಪ್ರಮಾಣವು ಮತ್ತೊಂದರ ಅಥವಾ ಇತರ ಎರಡು ಅಂಶಗಳಲ್ಲಿ ಅಸಮತೋಲನವನ್ನು ಉಂಟು ಮಾಡುತ್ತದೆ. ತನ್ನ ವಿನ್ಯಾಸದಿಂದಾಗಿ, NFTಯು, ಸಸ್ಯದ ಆರೋಗ್ಯಕರ ಅಭಿವೃದ್ಧಿಗೆ ಏಕಕಾಲಿಕವಾಗಿ ಬೇಕಾದ ಎಲ್ಲ ಮೂರು ಅಗತ್ಯಗಳನ್ನು ಒದಗಿಸುತ್ತದೆ, NFT ಒದಗಿಸುವ ಸರಳ ಅಂಶವನ್ನು ಸದಾಕಾಲ ನೆನಪಿಟ್ಟು ದಾಖಲಿಸಿ ಅಭ್ಯಸಿಸಲಾಗುತ್ತದೆ. ಈ ಪ್ರಯೋಜನಗಳ ಪರಿಣಾಮವೆಂದರೆ ಉತ್ಕೃಷ್ಟ ಮಟ್ಟದ ಅಧಿಕ ಇಳುವರಿಯನ್ನು ಬೆಳೆ ಬೆಳೆದ ಒಂದು ವ್ಯಾಪಕ ಅವಧಿಯ ನಂತರವೂ ಪಡೆಯಬಹುದು. NFTಯ ಒಂದು ಅನನುಕೂಲವೆಂದರೆ, ಹರಿವಿನಲ್ಲಿರುವ ಹಸ್ತಕ್ಷೇಪಕ್ಕೆ ವಿರುದ್ಧವಾಗಿ ಬಹಳ ಕಡಿಮೆ ಪ್ರಮಾಣದ ಸಂಘಟ್ಟನ ರೋಧಕವನ್ನು ಹೊಂದಿರುವುದು. ಉದಾಹರಣೆಗೆ ಶಕ್ತಿಯ ನಿಲುಗಡೆ, ಆದರೆ ಒಟ್ಟಾರೆಯಾಗಿ ಹೇಳುವುದಾದರೆ, ಬಹುಶಃ ಇದೊಂದು ಅಧಿಕ ಉತ್ಪಾದಕ ಮಾದರಿಗಳಲ್ಲಿ ಒಂದೆನಿಸಿದೆ.
ಇದೇ ಮಾದರಿಯ ವಿನ್ಯಾಸಗಳು ಎಲ್ಲ ಸಾಂಪ್ರದಾಯಿಕ NFT ವ್ಯವಸ್ಥೆಗಳಿಗೆ ಅನ್ವಯವಾಗುತ್ತವೆ. ಈ ನಡುವೆ ಹರಿವಿನೊಂದಿಗೆ 1:100 ಅನುಪಾತದ ವಾಟಗಳಿಗೆ ಸಲಹೆ ನೀಡಲಾಗಿದೆ, ವಾಸ್ತವವಾಗಿ, ಸ್ಥಳೀಯ ತಗ್ಗಿದ ಪ್ರದೇಶಗಳಲ್ಲಿ ತಡೆ ಕಟ್ಟದೆ ಪೌಷ್ಟಿಕ ಪದರಗಳಿಗೆ ಸಮರ್ಥವಾದ ಹರಿವಿನ ತಳಭಾಗವನ್ನು ನಿರ್ಮಿಸುವುದು ಬಹಳ ಕಷ್ಟಕರ. ಪರಿಣಾಮವಾಗಿ, 1:30 ರಿಂದ 1:40ರ ಹರಿವಿನ ವಾಟಗಳನ್ನು ಬಳಸಲು ಸೂಚಿಸಲಾಗುತ್ತದೆ. ಇದು ಮೇಲ್ಮೈಯಲ್ಲಿ ಅಲ್ಪ ಪ್ರಮಾಣದ ಅವ್ಯವಸ್ಥೆಗೆ ಕಾರಣವಾಗುತ್ತದೆ, ಆದರೆ ಈ ಹರಿವಿನೊಂದಿಗೆ, ತಡೆಗಟ್ಟುವಿಕೆ ಹಾಗು ನೀರು ನಿಲ್ಲುವುದೂ ಸಹ ಉಂಟಾಗಬಹುದು. ನೀರಿನ ಹರಿವನ್ನು ನೆಲ, ಅಥವಾ ಬೆಂಚು ಅಥವಾ ಪತ್ತಿಗೆಗಳು ನಿರೋಧಿಸಬಹುದು. ಇದಕ್ಕೆ ಅಗತ್ಯವಾದ ಹರಿವನ್ನು ಒದಗಿಸಬಹುದು. ಎರಡೂ ವಿಧಾನಗಳು ಸ್ಥಳೀಯ ಅಗತ್ಯಗಳ ಮೇಲೆ ಬಳಕೆಯಾಗುವುದರ ಜೊತೆಗೆ ಅವಲಂಬಿತವಾಗಿದೆ, ಸಾಮಾನ್ಯವಾಗಿ ಇದು,ಸ್ಥಳ ಹಾಗು ಬೆಳೆಯ ಅಗತ್ಯಗಳಿಂದ ನಿರ್ಧಾರಿತವಾಗುತ್ತದೆ.
ಒಂದು ಸಾಧಾರಣ ಮಾರ್ಗಸೂಚಿಯ ಪ್ರಕಾರ, ಪ್ರತಿ ಕಾಲುವೆಯ ಹರಿವಿನ ಪ್ರಮಾಣವು ಪ್ರತಿ ನಿಮಿಷಕ್ಕೆ ಒಂದು ಲೀಟರ್ ನಂತಿರಬೇಕು. ಸಸ್ಯಗಳನ್ನು ನೆಡುವಾಗಿ, ಇದರ ಪ್ರಮಾಣವು ಅರ್ಧದಷ್ಟಿರಬಹುದು. ಅಲ್ಲದೇ ಗರಿಷ್ಟ ಮಿತಿಯೆಂದರೆ ಪ್ರತಿ ನಿಮಿಷಕ್ಕೆ ಎರಡು ಲೀಟರ್ ಗಳು. ಇದಕ್ಕಿಂತ ಹೆಚ್ಚಿನ ಹರಿವಿನ ಪ್ರಮಾಣವು ಸಾಮಾನ್ಯವಾಗಿ ಪೌಷ್ಟಿಕತೆಯ ಸಮಸ್ಯೆಗಳೊಂದಿಗೆ ಸಂಬಂಧಿಸಿವೆ. ಕಾಲುವೆಗಳು 12 ಮೀಟರ್ ಉದ್ದಕ್ಕಿಂತ ಜಾಸ್ತಿಯಿದ್ದರೆ ಹಲವು ಬೆಳೆಗಳು ಕುಗ್ಗಿದ ಬೆಳವಣಿಗೆ ಪ್ರಮಾಣವನ್ನು ಹೊಂದಿರುತ್ತವೆಂದು ಗಮನಿಸಲಾಗಿದೆ. ಶೀಘ್ರವಾಗಿ ಬೆಳೆಯುವ ಬೆಳೆಗಳ ಮೇಲೆ ನಡೆಸಲಾದ ಪರೀಕ್ಷೆಗಳು, ಸಾಕಷ್ಟು ಪ್ರಮಾಣದಲ್ಲಿ ಆಮ್ಲಜನಕದ ಮಟ್ಟಗಳು ಹಾಗೇ ಉಳಿಯುತ್ತವೆ,ಕಾಲುವೆಯ ಉದ್ದದ ಮೇಲೆ ಸಾರಜನಕವು ಖಾಲಿಯಾಗಬಹುದು. ಇದರ ಪರಿಣಾಮವಾಗಿ, ಕಾಲುವೆಯ ಉದ್ದವು 10-15 ಮೀಟರ್ ಗಿಂತ ಜಾಸ್ತಿ ಇರಬಾರದು. ಇದು ಸಾಧ್ಯವಾಗದಂತಹ ಪರಿಸ್ಥಿತಿಗಳಲ್ಲಿ, ಕಾಲುವೆಯ ಅರ್ಧದವರೆಗೆ ಮತ್ತೊಂದು ಪೌಷ್ಟಿಕವನ್ನು ಹಾಕುವುದರ ಜೊತೆಗೆ ಸಸ್ಯಗಳ ಬೆಳವಣಿಗೆ ಕುಂಠಿತಗೊಳ್ಳುವುದನ್ನು ತಡೆಗಟ್ಟಬಹುದು. ಅಲ್ಲದೇ ಪ್ರತಿ ಹೊರದಾರಿಯ ಮೂಲಕ ನಿಮಿಷಕ್ಕೆ ಒಂದು ಲೀಟರ್ ನಂತೆ ಹರಿವಿನ ಪ್ರಮಾಣವನ್ನು ತಗ್ಗಿಸಬಹುದು.
ಏರೋಪೋನಿಕ್ಸ್
ಏರೋಪೋನಿಕ್ಸ್ ಎಂಬ ವ್ಯವಸ್ಥೆಯಲ್ಲಿ ಪೌಷ್ಟಿಕ ದ್ರಾವಣದ ಉತ್ತಮ ಹನಿಯೊಂದಿಗೆ(ಮಂಜು ಅಥವಾ ವಾಯುಕಲಿಲ) ಸಂಪೂರಿತವಾದ ಪರಿಸ್ಥಿತಿಯಲ್ಲಿ ಬೇರುಗಳನ್ನು ನಿರಂತರವಾಗಿ ಅಥವಾ ಸ್ಥಗಿತವಾಗಿ ಇಡಲಾಗುತ್ತದೆ. ಈ ವಿಧಾನದಲ್ಲಿ ಯಾವುದೇ ಸೂಕ್ಷ್ಮ ಜೀವಿಯ ಆಧಾರ ಅಗತ್ಯವಿರುವುದಿಲ್ಲ. ಜೊತೆಗೆ ಮಂದ್ರವಾದ ಗಾಳಿಯಲ್ಲಿ ತಮ್ಮ ಬೇರುಗಳೊಂದಿಗೆ ಸಸ್ಯಗಳು ತೇಲಾಡುವಿಕೆಗೆ ಒಳಪಡುತ್ತವೆ; ಅಥವಾ ಬೇರುಗಳೊಂದಿಗೆ ಬೆಳವಣಿಗೆಯ ಕೋಶವು ಪರಿಮಾಣೀಕರಿತವಾದ ಪೌಷ್ಟಿಕಗಳ ಉತ್ತಮ ಮಂಜಿನೊಂದಿಗೆ ಆವರ್ತಕವಾಗಿ ತೇವಗೊಳ್ಳುತ್ತದೆ. ಏರೋಪೋನಿಕ್ಸ್ ನ ಪ್ರಮುಖ ಅನುಕೂಲವೆಂದರೆ ಅತ್ಯುತ್ತಮವಾಗಿ ಗಾಳಿಗೊಡ್ಡಿಕೊಳ್ಳುವುದು.
ಏರೋಪೋನಿಕ್ ವಿಧಾನವು ನೈಸರ್ಗಿಕ ಪುನರುತ್ಪತ್ತಿಗೆ, ಬೀಜದ ಅಂಕುರಣಕ್ಕೆ, ಆಲೂಗೆಡ್ಡೆ ಬೀಜ ಉತ್ಪನ್ನಕ್ಕೆ, ಟೋಮೋಟೋ ಇಳುವರಿಗೆ, ಎಲೆಗಳುಳ್ಳ ಬೀಜಗಳಿಗೆ ಹಾಗು ಸಣ್ಣ-ಸೊಪ್ಪುಗಳಿಗೆ ವಾಣಿಜ್ಯಕವಾಗಿ ಯಶಸ್ವಿಯಾದುದೆಂದು ಪ್ರಮಾಣಿತವಾಗಿದೆ. 1983ರಲ್ಲಿ, ಸಂಶೋಧಕ ರಿಚರ್ಡ್ ಸ್ಟೋನರ್ ಏರೋಪೋನಿಕ್ ವಿಧಾನಕ್ಕೆ ವ್ಯಾಪಾರದ ಸ್ವರೂಪ ನೀಡಿದಾಗ, ಏರೋಪೋನಿಕ್ಸ್ ಅನ್ನು ವಿಶ್ವವ್ಯಾಪಿಯಾಗಿ ನೀರಿನ ತೀವ್ರತೆಯುಳ್ಳ ಜಲಕೃಷಿ ವ್ಯವಸ್ಥೆಯ ಒಂದು ಪರ್ಯಾಯವಾಗಿ ಬಳಕೆಗೆ ತರಲಾಯಿತು. ಜಲಕೃಷಿಯ ಒಂದು ಸೀಮಿತತೆ ಎಂದರೆ ಒಂದು ಕೆಜಿ ನೀರು ಕೇವಲ ಎಂಟು ಮಿಲಿಗ್ರಾಂಗಳಷ್ಟು ಗಾಳಿಯನ್ನು ಹಿಡಿದಿಟ್ಟುಕೊಳ್ಳಬಹುದು, ಇದರಲ್ಲಿ ಗಾಳಿಗೊಡ್ಡಿರುವುದು ಬಳಕೆಯಾಗಿದೆಯೇ ಅಥವಾ ಇಲ್ಲವೇ ಎಂಬುದು ಇಲ್ಲಿ ಪರಿಗಣಿತವಾಗುವುದಿಲ್ಲ.
ಜಲಕೃಷಿಗೆ ಹೋಲಿಸಿದರೆ ಏರೋಪೋನಿಕ್ಸ್ ನ ಮತ್ತೊಂದು ವಿಶಿಷ್ಟ ಪ್ರಯೋಜನವೆಂದರೆ, ಸಸ್ಯದ ಯಾವುದೇ ಜಾತಿಯನ್ನು ನಿಜವಾದ ಏರೋಪೋನಿಕ್ ವ್ಯವಸ್ಥೆಯಲ್ಲಿ ಬೆಳೆಯಬಹುದು; ಏಕೆಂದರೆ ಏರೋಪೋನಿಕ್ ನ ಸಣ್ಣ ಪರಿಸರವನ್ನು ವ್ಯವಸ್ಥಿತವಾಗಿ ನಿಯಂತ್ರಿಸಬಹುದು. ಜಲಕೃಷಿಯ ಪರಿಮಿತಿಯೆಂದರೆ ನಿರ್ದಿಷ್ಟವಾದ ಕೆಲವು ಜಾತಿಯ ಸಸ್ಯಗಳು ಮಾತ್ರ ನೀರಿನಲ್ಲಿರುವಷ್ಟು ಕಾಲ, ನೀರು ನಿಲ್ಲುವ ಮುಂಚೆಯವರೆಗೂ ಉಳಿಯಬಹುದು. ಏರೋಪೋನಿಕ್ಸ್ ನ ಪ್ರಯೋಜನವೆಂದರೆ, ತೇಲಾಡುವ ಏರೋಪೋನಿಕ್ ಸಸ್ಯಗಳು ಬೇರಿನ ವಲಯ, ಕಾಂಡಗಳು ಹಾಗು ಎಲೆಗಳಿಗೆ ಲಭ್ಯವಿರುವ ಆಮ್ಲಜನಕ ಹಾಗು ಇಂಗಾಲದ ಡೈ ಆಕ್ಸೈಡ್ ನಲ್ಲಿ 100%ನಷ್ಟು ಪಡೆದುಕೊಳ್ಳುತ್ತವೆ, ಈ ರೀತಿಯಾಗಿ ಜೀವರಾಶಿಯ ಬೆಳವಣಿಗೆಯನ್ನು ತ್ವರಿತಗೊಳಿಸಿ,ಬೇರು ಬಿಡುವ ಅವಧಿಯನ್ನು ತಗ್ಗಿಸುತ್ತವೆ. NASA ಸಂಶೋಧನೆಯು, ಜಲಕೃಷಿಯ ವಿಧಾನದಿಂದ ಬೆಳೆಯದಾದ ಸಸ್ಯಗಳಿಗೆ ಹೋಲಿಸಿದರೆ ಒಣಗಿದ, ಹಗುರ ತೂಕದ ಜೀವರಾಶಿಗಳು(ಅಗತ್ಯ ಖನಿಜಗಳು) 80% ಅಧಿಕವಾಗಿರುತ್ತದೆಂದು ತೋರಿಸಿದೆ. ಏರೋಪೋನಿಕ್ಸ್, ಜಲಕೃಷಿಗಿಂತ 65%ನಷ್ಟು ಕಡಿಮೆ ನೀರನ್ನು ಬಳಕೆಮಾಡಿಕೊಳ್ಳುತ್ತದೆ. ಜಲಕೃಷಿಗೆ ಹೋಲಿಸಿದರೆ, ಏರೋಪೋನಿಕ್ ಆಗಿ ಬೆಳೆದ ಸಸ್ಯಗಳಿಗೆ ¼ದಷ್ಟು ಪೌಷ್ಟಿಕದ ಅಗತ್ಯವಿದೆಯೆಂದೂ ಸಹ NASA ತೀರ್ಮಾನಕ್ಕೆ ಬಂದಿದೆ. ಜಲಕೃಷಿ ವಿಧಾನದಲ್ಲಿ ಬೆಳೆದ ಸಸ್ಯಗಳಿಗಿಂತ ಭಿನ್ನವಾಗಿ, ಏರೋಪೋನಿಕ್ ವಿಧಾನದಲ್ಲಿ ಬೆಳೆದ ಸಸ್ಯಗಳು, ಮಣ್ಣಿನಲ್ಲಿ ನೆಟ್ಟಾಗ ಕಸಿ ಪರಿಣಾಮವನ್ನು ಎದುರಿಸುವುದಿಲ್ಲ, ಜೊತೆಗೆ ಬೆಳೆಗಾರರಿಗೆ ರೋಗ ಹಾಗು ರೋಗಕಾರಕಗಳ ಹರಡುವಿಕೆಯನ್ನು ತಗ್ಗಿಸುವ ಸಾಮರ್ಥ್ಯ ಒದಗಿಸುತ್ತದೆ. ಏರೋಪೋನಿಕ್ಸ್ ನ್ನು ಸಸ್ಯ ವಿಜ್ಞಾನ ಹಾಗು ಸಸ್ಯ ರೋಗಶಾಸ್ತ್ರದ ಪ್ರಯೋಗಾತ್ಮಕ ಅಧ್ಯಯನಗಳಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಏರೋಪೋನಿಕ್ ವಿಧಾನಗಳಿಗೆ NASA ವಿಶೇಷವಾದ ಗಮನ ನೀಡಿದೆ, ಏಕೆಂದರೆ ಶೂನ್ಯ ಗುರುತ್ವಾಕರ್ಷಣ ಪರಿಸರದಲ್ಲಿ ದ್ರವವನ್ನು ನಿರ್ವಹಿಸುವುದಕ್ಕಿಂತ ಮಂಜಿನ ನಿರ್ವಹಣೆ ಸುಲಭವಾಗುತ್ತದೆ.
ಅಪ್ರವರ್ತಕ ಉಪನೀರಾವರಿ
ಅಪ್ರವರ್ತಕ ಉಪನೀರಾವರಿಯನ್ನು, ಅಪ್ರವರ್ತಕ ಜಲಕೃಷಿ ಅಥವಾ ಅರೆ-ಜಲಕೃಷಿ ಎಂದು ಕರೆಯಲಾಗುತ್ತದೆ, ಈ ವಿಧಾನದಲ್ಲಿ ಸಸ್ಯಗಳು ಒಂದು ಅಕ್ರಿಯ(ಮಂದಗತಿಯ) ಸರಂಧ್ರ ಮಾಧ್ಯಮದಲ್ಲಿ ಬೆಳೆಯುತ್ತವೆ. ಇವುಗಳು ಅಗತ್ಯವಿರುವಷ್ಟು ಒಂದು ಪ್ರತ್ಯೇಕ ದ್ರವಾಶಯದಿಂದ ಲೋಮಧಮನಿಯ ಕ್ರಿಯೆಯ ಮೂಲಕ ಬೇರುಗಳಿಗೆ ನೀರು ಹಾಗು ಗೊಬ್ಬರವನ್ನು ವರ್ಗಾವಣೆ ಮಾಡುತ್ತವೆ, ಇದು ಶ್ರಮ ಕಡಿಮೆ ಮಾಡಿ, ಬೇರುಗಳಿಗೆ ಸತತವಾಗಿ ನೀರಿನ ಸರಬರಾಜು ಮಾಡುತ್ತದೆ. ಸರಳ ವಿಧಾನದಲ್ಲಿ, ಮಡಕೆಯು ಗೊಬ್ಬರದ ಒಂದು ಅಲ್ಪ ದ್ರಾವಣದಲ್ಲಿ ಕೂರುತ್ತದೆ. ಜೊತೆಗೆ ನೀರು ಅಥವಾ ಪೌಷ್ಟಿಕ ದ್ರಾವಣದೊಂದಿಗೆ ಕೋಶಹಾಸಿನ ಮೇಲೆ ಸಂಪೂರ್ಣವಾಗುತ್ತದೆ. ಜಲಕೃಷಿಯ ಹಲವಾರು ಮಾಧ್ಯಮಗಳು ಇಂದು ಲಭ್ಯವಿವೆ, ಉದಾಹರಣೆಗೆ ವರ್ಧಿತ ಜೇಡಿಮಣ್ಣು ಹಾಗು ತೆಂಗಿನ ಸಿಪ್ಪೆ, ಇವುಗಳು ಸಾಂಪ್ರದಾಯಿಕವಾದ ಮಡಕೆಯ ಮಿಶ್ರಣಗಳಿಗಿಂತ ಅಧಿಕ ಗಾಳಿಯ ವಿಸ್ತಾರವನ್ನು ಹೊಂದಿರುತ್ತವೆ, ಬೇರುಗಳಿಗೆ ಅಧಿಕ ಆಮ್ಲಜನಕ ಒದಗಿಸುತ್ತವೆ, ಇದು ಆರ್ಕಿಡ್ ಗಳು ಹಾಗು ಬ್ರೋಮೆಲಿಯಾಡ್ ಗಳಂತಹ ಅಧಿಸಸ್ಯಕಗಳಿಗೆ ಬಹಳ ಪ್ರಮುಖವಾಗುತ್ತದೆ. ಇವುಗಳ ಬೇರುಗಳು ನೈಸರ್ಗಿಕವಾಗಿ ಗಾಳಿಗೆ ತೆರೆದುಕೊಳ್ಳುತ್ತದೆ. ಅಪ್ರವರ್ತಕ ಜಲಕೃಷಿಯ ಮತ್ತಷ್ಟು ಪ್ರಯೋಜನವೆಂದರೆ ಬೇರು ಕೊಳೆಯುವಿಕೆಯು ಕಡಿಮೆಯಾಗುತ್ತದೆ. ಅಲ್ಲದೇ ಆವಿಯ ಮೂಲಕ ಅಧಿಕ ಪರಿವೇಷ್ಟಕ ಆರ್ದ್ರತೆಯನ್ನು ಒದಗಿಸುತ್ತದೆ.
ಉಬ್ಬರವಿಳಿತ / ಉಬ್ಬರ ಹಾಗು ಬರಿದಾದ ಉಪನೀರಾವರಿ
ಸರಳವಾದ ರೂಪದಲ್ಲಿ ಹೇಳುವುದಾದರೆ, ಪೌಷ್ಟಿಕ ದ್ರಾವಣದ ದ್ರವಾಶಯದ ಮೇಲ್ಭಾಗದಲ್ಲಿ ತಟ್ಟೆಗಳಿರುತ್ತವೆ. ತಟ್ಟೆಯಲ್ಲಿ ಬೆಳವಣಿಗೆಯ ಮಾಧ್ಯಮ(ಜೇಡಿಮಣ್ಣಿನ ಸಣ್ಣಕಣ ಬಹಳ ಸಾಮಾನ್ಯವಾದುದು) ಹಾಗು ನೇರವಾಗಿ ನೆಡಲಾಗುತ್ತದೆ, ಅಥವಾ ತಟ್ಟೆಯಲ್ಲಿರುವ ಮಧ್ಯಮ ಗಾತ್ರದ ಮಡಕೆಗಳು. ನಿಯಮಿತವಾದ ಅಂತರಗಳಲ್ಲಿ, ಒಂದು ಸರಳವಾದ ಕಾಲಮಾಪಕವು, ಮೇಲ್ಭಾಗದ ತಟ್ಟೆಗೆ ಪೌಷ್ಟಿಕ ದ್ರಾವಣವನ್ನು ಪಂಪ್ ಮೂಲಕ ತುಂಬಿಸಲು ಕಾರಣವಾಗುತ್ತದೆ, ಇದರ ನಂತರ ದ್ರಾವಣವು ದ್ರವಾಶಯವನ್ನು ಬರಿದುಮಾಡುತ್ತದೆ. ಇದು ಮಾಧ್ಯಮವನ್ನು ಪೌಷ್ಟಿಕಗಳು ಹಾಗು ಗಾಳಿಯೊಂದಿಗೆ ನಿಯಮಿತವಾಗಿ ನಿರ್ಮಲಗೊಳಿಸಲು ಸಾಧ್ಯವಾಗುತ್ತದೆ. ನಿರಾರ್ದ್ರತೆಗಿಂತ ಮೀರಿ ಮೇಲ್ಭಾಗದ ತಟ್ಟೆಯು ತುಂಬಿಕೊಂಡಿದ್ದರೆ, ಪಂಪನ್ನು ತಿರುಗಿಸುವವರೆಗೂ ನೀರನ್ನು ಮರುಪರಿಚಲಿಸಲು ಆರಂಭಿಸುತ್ತದೆ. ಅದಲ್ಲದೇ ಮೇಲ್ಭಾಗದ ತಟ್ಟೆಯಲ್ಲಿರುವ ನೀರು ದ್ರವಾಶಯವನ್ನು ಮತ್ತೆ ಬರಿದು ಮಾಡುತ್ತದೆ.
ರನ್ ಟು ವೇಸ್ಟ್
ರನ್ ಟು ವೇಸ್ಟ್ ಮಾಧ್ಯಮದಲ್ಲಿ, ಪೌಷ್ಟಿಕಗಳು ಹಾಗು ನೀರಿನ ದ್ರಾವಣವನ್ನು ಕ್ರಮಾನುಗತವಾಗಿ ಮಧ್ಯಮ ಮೇಲ್ಮೈನಲ್ಲಿ ಉಪಯೋಗಿಸಲಾಗುತ್ತದೆ. ಇದನ್ನು ಅತ್ಯಂತ ಸರಳ ವಿಧಾನದಲ್ಲಿ ಮಾಡಬಹುದು, ಕೈಯಿಂದ ಪೌಷ್ಟಿಕವನ್ನು ಲೇಪಿಸುವುದು ಹಾಗು ಅಕ್ರಿಯ ಬೆಳವಣಿಗೆ ಮಾಧ್ಯಮದ ಧಾರಕದಲ್ಲಿ ನೀರಿನ ದ್ರಾವಣವನ್ನು ಪ್ರತಿ ದಿನದಲ್ಲಿ ಒಂದು ಅಥವಾ ಅದಕ್ಕೂ ಅಧಿಕ ಬಾರಿ ಹಾಕುವುದು, ಉದಾಹರಣೆಗೆ ಕಲ್ಲುಉಣ್ಣೆ, ಪರ್ಲೈಟ್, ವರ್ಮಿಕ್ಯುಲೈಟ್(ಸಾಮಾನ್ಯವಾಗಿ ಅಭ್ರಕವು ವ್ಯತ್ಯಾಸಗೊಂಡು, ಕಾಯಿಸಿ ಸ್ಪಂಜಿನಂತೆ ಉಬ್ಬಿಸಿದ ಮತ್ತು ಶಾಖನಿರೋಧಕವಾಗಿ ಬಳಸುವ ಸಿಲಿಕೇಟ್ ಖನಿಜ), ಕೋಕೋ ನಾರು, ಅಥವಾ ಮರಳು. ಇದಕ್ಕಿಂತ ಸ್ವಲ್ಪ ಸಂಕೀರ್ಣವಾದ ವ್ಯವಸ್ಥೆಯು, ಒಂದು ವಿತರಣಾ ಪಂಪ್ ನೊಂದಿಗೆ ಸ್ವಯಂಚಾಲಿತವಾಗಿರುತ್ತದೆ, ಒಂದು ಕಾಲಮಾಪಕ ಹಾಗು ನೀರಾವರಿ ನಾಳ, ವಿತರಣಾ ಆವರ್ತನದೊಂದಿಗೆ ಪೌಷ್ಟಿಕ ದ್ರಾವಣವನ್ನು ವಿತರಣೆ ಮಾಡುವ ಪ್ರಮುಖ ಪ್ರಮಿತಿಗಳಾದ ಸಸ್ಯದ ಗಾತ್ರ, ಸಸ್ಯದ ಬೆಳವಣಿಗೆ ಹಂತ, ಹವಾಮಾನ, ತಲಾಧಾರ, ಹಾಗು ತಲಾಧಾರದ ವಾಹಕತೆ, pH, ಹಾಗು ನೀರಿನ ಅಂಶ.
ವಾಣಿಜ್ಯಕ ಜಲಕೃಷಿ ಉತ್ಪನ್ನದ ದೊಡ್ಡ ಸಸ್ಯಗಳಾದ ಟೋಮೋಟೋಗಳು, ಸೌತೆಕಾಯಿ ಹಾಗು ಮೆಣಸು, ರನ್ ಟು ವೇಸ್ಟ್ ಜಲಕೃಷಿಯ ಒಂದು ಅಥವಾ ಮತ್ತೊಂದು ವಿಧಾನವನ್ನು ಬಳಕೆಮಾಡಿಕೊಳ್ಳುತ್ತವೆ.
ಜವಾಬ್ದಾರಿಯುತ ಪರಿಸರದ ಬಳಕೆಗಳಲ್ಲಿ, ಪೌಷ್ಟಿಕ ಸಮೃದ್ಧ ತ್ಯಾಜ್ಯವನ್ನು ಸಂಗ್ರಹಿಸಲಾಗುತ್ತದೆ ಜೊತೆಗೆ ಹಲವು ಬಾರಿ ಬಳಕೆ ಮಾಡಿಕೊಳ್ಳಬಹುದಾದ ಅಲ್ಲೇ ಇರುವ ಶೋಧನಾ ವಿಧಾನದ ಮೂಲಕ ಸಂಸ್ಕರಿಸಲಾಗುತ್ತದೆ.
ಆಳ ನೀರಿನ ಕೃಷಿ
ಸಸ್ಯ ಉತ್ಪನ್ನದ ಜಲಕೃಷಿ ವಿಧಾನವೆಂದರೆ ಸಸ್ಯದ ಬೇರುಗಳನ್ನು ಪೌಷ್ಟಿಕ ಸಮೃದ್ಧ ದ್ರಾವಣ, ಆಕ್ಸಿಜನೀಕರಿತ ನೀರಿನ ಮೂಲಕ ತೇಲಾಡುವಂತೆ ಮಾಡುವುದು. ಸಾಂಪ್ರದಾಯಿಕ ವಿಧಾನಗಳು, ಸಸ್ಯಗಳನ್ನು ಒಳಗೊಂಡ ಮಡಕೆಗಳು ಮುಚ್ಚಳದ ಮಧ್ಯಭಾಗದಿಂದ ತೇಲಾಡುವ ಪ್ಲ್ಯಾಸ್ಟಿಕ್ ಬಕೆಟ್ ಗಳು ಹಾಗು ದೊಡ್ಡ ಧಾರಕಗಳ ಬಳಕೆ ಮಾಡಿಕೊಳ್ಳುತ್ತವೆ. ಅಲ್ಲಿ ಬೇರುಗಳು ಪೌಷ್ಟಿಕ ದ್ರಾವಣದಿಂದಾಗಿ ತೇಲಾಡುತ್ತವೆ. ಗಾಳಿಯ ಪಂಪ್ ಜೊತೆಗೂಡಿದ ಸರಂಧ್ರವಾದ ಕಲ್ಲುಗಳೊಂದಿಗೆ ದ್ರಾವಣವು ಅಧಿಕವಾಗಿ ಆಕ್ಸಿಜನೀಕರಣಗೊಂಡಿರುತ್ತದೆ. ಈ ವಿಧಾನದೊಂದಿಗೆ ಸಸ್ಯಗಳು ಹೆಚ್ಚು ವೇಗವಾಗಿ ಬೆಳವಣಿಗೆಯಾಗುತ್ತವೆ, ಏಕೆಂದರೆ ಬೇರುಗಳಿಗೆ ದೊರೆಯುವ ಅಧಿಕ ಪ್ರಮಾಣದ ಆಮ್ಲಜನಕ.
ಬಬ್ಬಲ್ಪೋನಿಕ್ಸ್
"ಬಬ್ಬಲ್ಪೋನಿಕ್ಸ್" ಎಂಬುದು ಸಸ್ಯದ ಬೇರು ವಲಯಕ್ಕೆ ನೇರವಾಗಿ ಅಧಿಕ ಆಕ್ಸಿಜನೀಕರಣಗೊಂಡ ಪೌಷ್ಟಿಕ ದ್ರಾವಣವನ್ನು ವಿತರಣೆ ಮಾಡುವ ವಿಧಾನ. ಬಬ್ಬಲ್ಪೋನಿಕ್ಸ್ ಎಂಬ ಪದವು ಆಳ ನೀರಿನ ಜಲಕೃಷಿಯ(DWC) ವ್ಯವಸ್ಥೆಯಲ್ಲಿ ಮೇಲ್ಭಾಗದಿಂದ ಪೋಷಿತಗೊಂಡಿರುವುದನ್ನು ವಿವರಿಸುತ್ತದೆ. ಆಳ ನೀರಿನ ಕೃಷಿಯ ಮಾದರಿಯಲ್ಲಿ, ಬಬ್ಬಲ್ಪೋನಿಕ್ಸ್ ನ ಮೂಲ ಉದ್ದೇಶವೆಂದರೆ ಸಸ್ಯಗಳಿಗೆ ಅವುಗಳ ಬೇರುಗಳಿಂದ ಪೋಷಣೆ ನೀಡುವುದು, ಆದರೆ ಬೇರುಗಳು ಯಾವುದೇ ಮಾಧ್ಯಮವನ್ನು ಅವಲಂಬಿಸದೆ ಅಧಿಕ ಪ್ರಮಾಣದ ಆಮ್ಲಜನಕ ಹಾಗು ಪೌಷ್ಟಿಕಾಂಶವನ್ನು ಪಡೆಯುವುದು. ಬೇರುಗಳು ಗಾಳಿಯಲ್ಲಿ ತೇಲಾಡುತ್ತವೆ; ನಂತರ ಅಂತಿಮವಾಗಿ ಆಕ್ಸಿಜನೀಕರಣವಾದ ದ್ರವಾಶಯದಲ್ಲಿ ಕೆಳಗೆ ಬೆಳೆಯುತ್ತವೆ. ಆದಾಗ್ಯೂ, ಬಬ್ಬಲ್ಪೋನಿಕ್ ಜಲಕೃಷಿ ಮಾದರಿಯಲ್ಲಿ, ದ್ರವಾಶಯದಲ್ಲಿ ನೀರಿನ ಪಂಪನ್ನು ಇರಿಸಲಾಗಿರುತ್ತದೆ, ಇದನ್ನು ದ್ರವಾಶಯದಿಂದ ನೀರನ್ನು ಸಸ್ಯಗಳ ಬೇರುಗಳವರೆಗೂ ತೆಗೆದುಕೊಂಡು ಹೋಗಲು ಬಳಸಲಾಗುತ್ತದೆ. ಸಸ್ಯದ ಬೇರುಗಳಿಗೆ ನೀರನ್ನು ಪಂಪ್ ಮಾಡಲಾಗುತ್ತದೆ. ಅಲ್ಲದೇ ದ್ರವಾಶಯಕ್ಕೆ ನೀರು ಮತ್ತೆ ಸತತವಾಗಿ ಮರುಪರಿಚಲನಾ ವ್ಯವಸ್ಥೆಯಲ್ಲಿ ಹಿಂದಕ್ಕೆ ಹರಿಯುತ್ತದೆ. ನೀರನ್ನು ಮತ್ತಷ್ಟು ಆಕ್ಸಿಜನೀಕರಣ ಮಾಡುವ ಸಲುವಾಗಿ, ದ್ರವಾಶಯದಲ್ಲಿ ಒಂದು ಗಾಳಿ ಕಲ್ಲಿರುತ್ತದೆ, ಇದು ದ್ರವಾಶಯದ ಹೊರಭಾಗದಿಂದ ಮೆತುನೀರ್ಕೊಳವಿಯ ಮೂಲಕ ನೀರಿಗೆ ಗಾಳಿಯನ್ನು ಪಂಪ್ ಮಾಡುತ್ತದೆ. ಗಾಳಿಕಲ್ಲು ಹಾಗು ನೀರಿನ ಪಂಪ್ ಎರಡೂ ದಿನದ 24 ಗಂಟೆಯೂ ಚಾಲನೆಯಲ್ಲಿರುತ್ತದೆ.
ಮಾಧ್ಯಮಗಳು
ಜಲಕೃಷಿ ವಿಧಾನವನ್ನು ಬಳಸುವ ಕೃಷಿಕರು ಮಾಡಬೇಕಾದ ಅತ್ಯಂತ ಸ್ಪಷ್ಟವಾದ ನಿರ್ಧಾರವೆಂದರೆ ಯಾವ ಕೃಷಿ ಮಾಧ್ಯಮವನ್ನು ಬಳಸಬೇಕೆಂಬ ನಿರ್ಣಯ. ಬೆಳೆಯ ವಿವಿಧ ವಿಧಾನಗಳಿಗೆ ವಿವಿಧ ಮಾಧ್ಯಮಗಳು ಸೂಕ್ತವಾಗಿರುತ್ತವೆ.
ಡಯಾಹೈಡ್ರೋ
ಸಂಚಿತ ಶಿಲಾ ಮಾಧ್ಯಮವು ಡಯಾಟಂಗಳ ಪಳೆಯುಳಿಕೆಯಾದ ಅವಶೇಷಗಳನ್ನು ಒಳಗೊಂಡಿರುತ್ತವೆ. ಡಯಾಹೈಡ್ರೋ, ಸಿಲಿಕನಲ್ಲಿ ಅತ್ಯಂತ ಅಧಿಕವಾಗಿರುತ್ತದೆ (87-94%), ಇದು ಸಸ್ಯದ ಬೆಳವಣಿಗೆಗೆ ಹಾಗು ಕೋಶಭಿತ್ತಿಗಳನ್ನು ಬಲಪಡಿಸುವ ಒಂದು ಅಗತ್ಯದ ಅಂಶವಾಗಿದೆ.
ವಿಸ್ತಾರವಾದ ಜೇಡಿಮಣ್ಣು
ಸುಡಲಾದ ಜೇಡಿಮಣ್ಣಿನ ಸಣ್ಣ ಉಂಡೆಗಳು, 'ಹೈಡ್ರೋಟನ್' ಅಥವಾ 'ಹೈಡ್ರೋಕೊರ್ರೆಲ್ಸ್' ಅಥವಾ LECA(ಲೈಟ್ ಎಕ್ಸ್ಪ್ಯಾನ್ಡೆಡ್ ಕ್ಲೇ ಅಗ್ರಿಗೇಟ್) ಎಂಬ ವ್ಯಾಪಾರಿ ಮುದ್ರೆಯಡಿಯಲ್ಲಿ ಪರಿಚಿತವಾಗಿದೆ, ಇವುಗಳು ನೀರಿನ ದ್ರಾವಣದಲ್ಲಿ ಎಚ್ಚರಿಕೆಯಿಂದ ನಿಯಂತ್ರಿಸಲಾದ ಎಲ್ಲ ಪೌಷ್ಟಿಕಗಳಿರುವ ಜಲಕೃಷಿ ವಿಧಾನಕ್ಕೆ ಸೂಕ್ತವಾಗಿದೆ. ಜೇಡಿಮಣ್ಣಿನ ಸಣ್ಣ ಉಂಡೆಗಳು ಅಕ್ರಿಯವಾಗಿರುವುದರ ಜೊತೆಗೆ, pH ತಟಸ್ಥವಾಗಿರುತ್ತದೆ. ಜೊತೆಗೆ ಯಾವುದೇ ಪೌಷ್ಟಿಕ ಮೌಲ್ಯವನ್ನು ಹೊಂದಿರುವುದಿಲ್ಲ.
ಜೇಡಿಮಣ್ಣನ್ನು ಗೋಲಾಕಾರದ ಸಣ್ಣ ಉಂಡೆಗಳಾಗಿ ರೂಪಿಸಲಾಗುತ್ತದೆ. ಜೊತೆಗೆ ಇವುಗಳನ್ನು ಆವರ್ತಕ ಒಲೆಗಳಲ್ಲಿ 1200 °Cತಾಪಮಾನದಲ್ಲಿ ಸುಡಲಾಗುತ್ತದೆ. ಇದು ಪಾಪ್ ಕಾರ್ನ್ ಮಾದರಿಯಲ್ಲಿ ಜೇಡಿಮಣ್ಣಿನ ವಿಸ್ತಾರಕ್ಕೆ ಕಾರಣವಾಗುತ್ತದೆ, ಹಾಗು ಸರಂಧ್ರಗಳನ್ನು ಉಳ್ಳದ್ದಾಗಿರುತ್ತದೆ. ಇದು ತೂಕದಲ್ಲಿ ಹಗುರವಾಗಿರುತ್ತದೆ, ಹಾಗು ಕಾಲಾನುಕ್ರಮದಲ್ಲಿ ಬಿಗಿಯಾಗುವುದಿಲ್ಲ. ಬ್ರ್ಯಾಂಡ್ ಹಾಗು ತಯಾರಿಕ ಪ್ರಕ್ರಿಯೆಯನ್ನು ಅವಲಂಬಿಸಿ ಪ್ರತಿಯೊಂದು ಉಂಡೆಯು ಕ್ರಮರಹಿತವಾಗಿರುತ್ತದೆ ಅಥವಾ ಏಕಪ್ರಕಾರವಾಗಿರುತ್ತದೆ. ತಯಾರಕರು, ವಿಸ್ತೃತ ಜೇಡಿಮಣ್ಣು ಪರಿಸರಕ್ಕೆ ಸಮರ್ಥನೀಯವಾದುದೆಂದು ಹಾಗು ಪರಿಶುದ್ಧಗೊಳ್ಳುವ ಹಾಗು ಕ್ರಿಮಿನಾಶನಗೊಳ್ಳುವ ಸಾಮರ್ಥ್ಯದಿಂದ ಮತ್ತೆ ಮರುಬಳಕೆ ಮಾಡಬಹುದಾದ ಮಾಧ್ಯಮವೆಂದು ಪರಿಗಣಿಸುತ್ತಾರೆ. ಇದನ್ನು ಬಿಳಿ ವೆನಿಗರ್, ಕ್ಲೋರಿನ್, ಚಲುವೆಕಾರಿ(ಕ್ಲೊರಿನ್ ಬ್ಲೀಚ್ ) ಅಥವಾ ಹೈಡ್ರೋಜನ್ ಪೆರಾಕ್ಸೈಡ್ ದ್ರಾವಣಗಳಿಂದ ಮಾದರಿಯಾಗಿ, ಹಾಗು ಸಂಪೂರ್ಣವಾಗಿ ಶುದ್ಧಗೊಳಿಸಬಹುದು.
ಜೇಡಿಮಣ್ಣಿನ ಉಂಡೆಗಳನ್ನು ಶುದ್ಧಗೊಳಿಸಿದ ನಂತರವೂ ಮರುಬಳಕೆ ಮಾಡದಿದ್ದರೆ ಉತ್ತಮವೆಂಬ ಕೆಲ ಅಭಿಪ್ರಾಯಗಳಿವೆ, ಏಕೆಂದರೆ ಬೇರಿನ ಬೆಳವಣಿಗೆಯು ಮಾಧ್ಯಮಕ್ಕೆ ಪ್ರವೇಶಿಸಬಹುದು. ಒಂದು ಬೆಳೆಯು ಬೆಳೆದ ನಂತರ ಜೇಡಿಮಣ್ಣಿನ ಉಂಡೆಗಳನ್ನು ಒಡೆದು ನೋಡಿದಾಗ ಇದು ಎಷ್ಟರ ಮಟ್ಟಿಗೆ ಬೆಳವಣಿಗೆಯಾಗಿದೆಯೆಂದು ತಿಳಿದುಬರುತ್ತದೆ.
ಕಲ್ಲು ಉಣ್ಣೆ
ಕಲ್ಲು ಉಣ್ಣೆ (ಖನಿಜ ಉಣ್ಣೆ) ಬಹುಶಃ ಜಲಕೃಷಿಯಲ್ಲಿ ಅತ್ಯಂತ ವ್ಯಾಪಕವಾಗಿ ಬಳಸುವ ಮಾಧ್ಯಮವಾಗಿದೆ. ಕಲ್ಲು ಉಣ್ಣೆಯು 'ಸ್ವಾಭಾವಿಕ ನೀರು ನಿರ್ಗಮನ' ಹಾಗು ಮರುಪರಿಚಲನಾ ವ್ಯವಸ್ಥೆ ಎರಡಕ್ಕೂ ಇರುವ ಒಂದು ಅಕ್ರಿಯ ತಲಾಧಾರವಾಗಿದೆ. ಇದನ್ನು ಕರಗಿಸಿದ ಬಂಡೆಯಿಂದ ರೂಪಿಸಿ ಹತ್ತಿಯ ಕ್ಯಾಂಡಿ ಮಾದರಿಯಲ್ಲಿ ಆಕಾರ ನೀಡಲಾಗಿರುತ್ತದೆ-ನಾರಿನಂತೆ, ಇದು ಸೂಕ್ಷ್ಮಜೀವಿಯ ಚಟುವಟಿಕೆಯಿಂದ ಅವನತಿಯನ್ನು ಹೊಂದದೆ ಲೋಮಧಮನಿಯ ಕ್ರಿಯೆಗೆ ಅನುಕೂಲವಾಗುವ ನಾರಿನ ಮಾಧ್ಯಮವನ್ನು ಉಂಟುಮಾಡುತ್ತದೆ. ಕಲ್ಲು ಉಣ್ಣೆಯ ಪ್ರಯೋಜನವೆಂದರೆ ಇದು ಹಗುರವಾಗಿರುತ್ತದೆ, ರೋಗಕಾರಕಗಳಿಂದ ಮುಕ್ತವಾಗಿರುತ್ತದೆ, ಬಹಳ ಕಡಿಮೆ CECಯನ್ನು ಹೊಂದಿರುತ್ತದೆ (ಕ್ಯಾಟಯಾನು ವಿನಿಮಯ ಸಾಮರ್ಥ್ಯ), ಇದು ಪೌಷ್ಟಿಕಗಳು ಹಾಗು ನೀರನ್ನು ಸುಲಭವಾಗಿ ದೊರಕುವಂತೆ ಮಾಡುತ್ತದೆ, ಜೊತೆಗೆ ಇದು ವಿವಿಧ ನಾರಿನ ಗಾತ್ರಗಳು ಹಾಗು ಪೂರ್ವಾಭಿಮುಖತೆಯಲ್ಲಿ ಕಂಡು ಬರುತ್ತವೆ. ಅಧಿಕ ಸಾಂದ್ರತೆಯುಳ್ಳ ಕಲ್ಲು ಉಣ್ಣೆಯು ಹೀರಿಕೊಳ್ಳುವ ಸಾಮರ್ಥ್ಯವನ್ನೂ ಸಹ ಸುಧಾರಿಸುತ್ತದೆ ಹಾಗು ಆರ್ದ್ರತೆ ಹಾಗು ಪೌಷ್ಟಿಕಗಳನ್ನು ಹಂಚಿಕೆ ಮಾಡುತ್ತವೆ, ಮಾಧ್ಯಮದ ಹೆಚ್ಚಿನ ಜಾಗಗಳಿಗೆ ಬೇರುಗಳನ್ನು ಆಕರ್ಷಿಸುತ್ತವೆ, ಜೊತೆಗೆ ಈ ರೀತಿಯಾಗಿ ಅಧಿಕ ಮೌಲ್ಯದ ಸಸ್ಯ ಉತ್ಪಾದನೆಗೆ ಪೌಷ್ಟಿಕ ಉತ್ತೇಜಕ ಸ್ಥಳಗಳನ್ನು ಅಧಿಕಗೊಳಿಸುತ್ತದೆ. ಬಳಕೆಯ ನಂತರ, ಕಲ್ಲು ಉಣ್ಣೆಯನ್ನು ಇಟ್ಟಿಗೆ ಅಥವಾ ಮತ್ತೆ ಹೊಸತಾದ ಕಲ್ಲು ಉಣ್ಣೆಯಾಗಿ ಮರುಬಳಕೆ ಮಾಡಬಹುದು, ಅಥವಾ ನೈಸರ್ಗಿಕ ಬಂಡೆಗಳಿಂದ ರೂಪಿತವಾದ ಕಾರಣಕ್ಕೆ ಇದನ್ನು ಮತ್ತೆ ಮಣ್ಣಿಗೆ ಸೇರಿಸಬಹುದು. ಜೊತೆಗೆ ಇದು ತನ್ನಲ್ಲಿ ಅಧಿಕ ಪ್ರಮಾಣದ ಗೊಬ್ಬರವನ್ನು ಒಳಗೊಂಡಿರುತ್ತದೆ.